
Handlefrihed 

-  zDen  guddommelige  gave 


af  Præsident  David  O.  McKay 


Næst  efter  livet  selv  er  retten  til  at  styre  dette  liv  Guds 
største  gave  til  mennesket.  En  af  de  ting,  som  mennesket 
mest  trænger  til  i  dag,  er  bevarelsen  af  personlig  frihed. 
Frihed  til  at  vælge  må  påskønnes  mere  end  noget  andet 
jorden  kan  give.  Den  er  iboende  i  menneskets  sind.  Den  er 
en  guddommelig  gave  til  ethvert  normalt  væsen.  Enten 
man  er  født  i  ussel  fattigdom  eller  lænket  ved  fødselen 
til  nedarvede  rigdomme,  har  enhver  den  kosteligste  af 
alle  livets  gaver  —  handlefrihedens  gave  —  menneskets 
nedarvede  og  umistelige  ret. 

Handlefrihed  er  drivkraften  for  sjælens  fremgang.  Det 
er  Herrens  formål,  at  mennesket  skal  blive  som  Han. 
For  at  mennesket  kan  opnå  dette,  var  det  nødvendigt  for 
Skaberen  først  at  gøre  ham  fri.  »Personlig  frihed«,  siger 
Bulwer-Lytton,  »er  den  altovervejende  nødvendighed  for 
menneskelig  værdighed  og  menneskelig  lykke.« 

Skriften  viser,  at  princippet  handlefrihed  er  (1)  nødven- 
dig for  menneskets  frelse,  og  (2)  kan  blive  en  målestok, 
hvorved  menneskers,  organisationers  og  nationers  handlin- 
ger kan  blive  bedømt. 

Jeg  ved  ikke  af,  at  der  nogensinde  i  menneskehedens 
historie  har  været  et  tidspunkt,  hvor  den  onde  syntes  så 
besluttet  på  at  rette  et  slag  imod  en  fundamental  dyd  som 
mod  handlefriheden. 

Jeg  hører  ikke  til  blandt  dem,  som  i  verdenskatastro- 
ferne  ser  Guds  hånd  som  årsagen.  Jeg  tror  ikke,  at  Gud 
har  skabt  elendigheden  i  verden  i  dag.  Jeg  tror,  at  tilstan- 
dene i  verden  i  dag  er  et  direkte  resultat  —  et  uundgåeligt 
resultat  —  af  ulydighed  mod  Guds  love. 

Jeg  tror,  at  en  af  Guds  største  egenskaber  er  kærlighed, 
at  Han  er  vor  Fader  og  ønsker,  at  Hans  børn  skal  have 
lykke  og  evigt  liv. 

Menneskene  kan  vælge  det  rette  eller  de  kan  vælge  det 
forkerte,  de  kan  vandre  i  mørke  eller  de  kan  vandre  i 
lyset,  og  husk  på,  at  Gud  har  ikke  ladet  sine  børn  vandre 
i  mørke. 

Gud   iagttager   nationernes   skæbne.    Shakespeare   sagde: 

»Der  er  en  Gud,  som  former  vore  mål,  hvordan  vi  end 
ruhugger  dem.« 

(Hamlet,  5.  akt,  2.  scene,  Østerbergs  oversættelse). 
Vi  kan  »ruhugge  vore  mål«,  når  vi  vælger  vor  kurs,  men 
Gud  vil  beherske  vore  handlinger  og  nationernes  handlin- 
ger til  fuldbyrdelse  af  sine  guddommelige  formål. 

Med  handlefrihed  følger  ansvar.  Hvis  mennesket  skal 
belønnes  for  retfærdighed  og  straffes  for  det  onde,  så  kræ- 
ver almindelig  dømmekraft,  at  han  får  magt  til  uafhængig 
handling.  Kundskab  om  godt  og  ondt  er  nødvendig  for 
menneskets  fremgang  på  jorden.  Hvis  han  blev  tvunget 
til  at  gøre  det  rigtige  hver  gang,  eller  hjælpeløst  blev  lok- 
ket til  at  begå  synd,  ville  han  hverken  fortjene  en  be- 
lønning for  det  første  eller  en  straf  for  det  andet.  Menne- 
skets ansvar  virker  i  forhold  til  hans  handlefrihed.  Hand- 
linger i  harmoni  med  guddommelig  lov  og  naturlove  vil 
bringe  lykke,  og  handlinger  i  modstrid  med  guddommelig 


sandhed  elendighed.  Mennesket  er  ansvarlig  ikke  blot  for 
enhver  handling,  men  også  for  enhver  dårlig  tanke  eller  et- 
hvert dårligt  ord. 

Handlefriheden  og  det  ansvar,  der  er  forbundet  med 
den,  er  fundamentale  sider  af  Jesu  lærdomme.  Gennem  sin 
gerning  her  på  jorden  understregede  Han  den  enkeltes 
værd  og  var  et  eksempel  på  det,  der  nu  udtrykkes  i  ny 
åbenbaring  med  »sin  gerning  og  herlighed«.  (Se  Moses 
1:39).  Kun  gennem  den  guddommelige  gave,  sjælens  fri- 
hed, er  en  sådan  fremgang  mulig. 

På  den  anden  side  udspringer  tvang  fra  Lucifer  selv. 
Selv  i  menneskets  forudtilværelse  søgte  Satan  magt  til  at 
tvinge  den  menneskelige  familie  til  at  gøre  hans  vilje  ved 
at  antyde,  at  menneskets  handlefrihed  er  uvirksom.  Hvis 
hans  plan  var  blevet  modtaget,  ville  de  menneskelige  væ- 
sener blot  være  blevet  marionetter  i  en  diktators  hånd,  og 
formålet  med  menneskets  komme  til  jorden  ville  være  ble- 
vet tilintetgjort.  Satans  foreslåede  regeringssystem  blev 
derfor  afslået,  og  princippet  handlefrihed  oprettet  i  stedet 
for. 

Der  er  et  andet  ansvar,  som  er  forbundet  og  endog  sam- 
tidigt bestående  med  handlefrihed,  og  som  der  altfor  sjæl- 
dent lægges  vægt  på,  og  det  er  virkningen  ikke  alene  af  et 
menneskes  handlinger,  men  også  af  hans  tanker.  Menne- 
sket udstråler  hvad  han  er,  og  denne  udstråling  påvirker 
i  større  eller  mindre  grad  enhver  som  kommer  indenfor 
denne  udstråling. 

Styrke  regerer  verden  i  dag.  Personlig  frihed  trues  ved 
international  rivaliseren  og  falske  politiske  idealer.  Uklog 
lovgivning,  altfor  ofte  tilskyndet  af  politiske  hensyn,  vil, 
hvis  den  bliver  vedtaget,  på  fristende  måde  underminere 
menneskets  ret  til  handlefrihed,  berøve  ham  hans  retmæs- 
sige friheder,  og  gøre  ham  til  blot  en  tand  i  ensretnin- 
gens knusende  tandhjul. 

Det  er  godt  altid  at  holde  sig  den  kendsgerning  for  øje, 
at  staten  er  til  for  den  enkeltes  skyld,  ikke  den  enkelte 
for  statens.  Enhver  form  for  styre,  der  ødelægger  eller 
underminerer  den  frie  udøvelse  af  handlefriheden,  er 
forkert.  Frihed  bliver  da  til  tøjlesløshed  og  mennesket  en 
synder.  Det  er  statens  funktion  at  knægte  overtræderen 
og  beskytte  den  krænkede. 

Gud  står  i  evighedens  skygge,  synes  det  mig,  og  beklager 
de  uundgåelige  resultater  af  de  dårskaber,  overtrædelser 
og  synder,  som  hans  vildfarne  børn  begår,  men  vi  kan  ikke 
dadle  Ham  for  disse  mere,  end  vi  kan  dadle  en  fader,  som 
kan  sige  til  sin  søn: 

»Der  er  to  veje,  min  søn,  den  ene  fører  til  højre,  den  an- 
den til  venstre.  Hvis  du  tager  den  til  højre,  vil  den  føre 
dig  til  succes  og  lykke.  Hvis  du  tager  den  til  venstre,  vil 

den  bringe  dig  elendighed  og  ulykke  og  måske  død,  men 
du  kan  vælge  hvilken  du  vil.  Du  skal  vælge,  jeg  vil  ikke 
påtvinge  dig  noget.« 

Den  unge  mand  starter,  og  da  han  ser  de  tillokkelser 
og  de  tiltrækkende  ting,  der  findes  på  vejen  til  venstre, 
og  tror  det  er  en  genvej  til  lykke,  beslutter  han  at  tage  den 
vej.  Faderen  ved,  hvad  der  vil  blive  af  ham,  han  ved,  at 
ikke  langt  fra  den  blomsterstrøede  sti  er  der  et  sumpet  hul, 
hvori  drengen  vil  falde,  han  ved,  at  efter  at  han  har  kæm- 
pet sig  op  af  sumpen,  vil  han  komme  til  en  mudderpøl, 
hvori  han  vil  sprælle.  Han  ser  andre,  som  har  valgt  stien  i 
den  samme  sump,  og  han  ved,  at  i  deres  kamp  for  at  kom- 
me op  på  tørt  land  vil  der  være  slagsmål.  Han  kunne  se 
det,  længe  før  drengen  nåede  til  denne  tilstand,  og  han 
kunne  derfor  forudsige  det.  Faderen  elsker  drengen  allige- 


vel og  vil  stadig  vedblive  at  advare  ham  og  bønfalde  ham 
om  at  vende  sig  til  den  rette  sti. 

Gud  har  også  vist  verden,  gennem  sine  profeter  i  de 
tidsaldre,  der  er  gået,  at  mange  af  hans  folk,  enkeltper- 
soner så  vel  som  nationer,  ville  vælge  den  sti,  som  fører  til 
elendighed  og  død,  og  han  forudsagde  det,  men  ansvaret 
ligger  hos  dem  som  ikke  ville  lytte  til  Guds  budskab,  ikke 
hos  Gud. 

Magten  til  at  vælge  ligger  inde  i  jer  —  vejene  er  tyde- 
ligt afmærkede.  Når  I  skal  træffe  jeres  valg,  må  Gud 
da  give  jer  klarsyn,  en  stærk  vilje,  et  modigt  hjerte! 


M»^  @  Witt* 

Ny  Missioiispræsicleiit 


Præsident  og  søster  Don  L.  Christensen 
med  deres  fem  børn,  Lynda,  Jed,  Jody,  Craig  og  Steven. 


Som  ny  missionspræsident  for  den  danske  mission  er 
kaldet  ældste  Don  L.  Christensen,  hvis  hustru  er  Marva 
Sorensen,  datter  af  tidligere  missionspræsident  i  Danmark, 
Edward  H.  Sorensen. 

Præsident  Christensen  er  præsident  for  et  symaskine- 
firma, hvis  virkeområde  er  de  vestlige  amerikanske  stater. 
Han  var  missionær  under  præsident  Edward  H.  Sorensen 
i  den  danske  mission,  hvor  han  virkede  som  distrikts-  og 
grenspræsident.  I  Utah  har  han  været  biskop  siden  1964 
og  har   været   stavs-   og   ward-G.U.F. -forstander   og   ward- 


Søndagsskoleforstander  foruden  at  være  lærer  i  organisa- 
tionerne, og  han  er  Master  M-Mand. 

Søster  Marva  Christensen  var  også  missionær  i  Danmark, 
da  hendes  fader  var  missionspræsident.  For  øjeblikket  er 
hun  organist  i  Hjælpeforeningen  og  lærerinde  i  Primary. 
Hun  har  været  stavs-aktivitets-rådgiver  og  aldersgruppe- 
rådgiver i  G.U.F.,  og  hun  er  Guld-Gleaner. 

Når  disse  linier  læses,  er  præsident  og  søster  Don  L. 
Christensen  og  deres  fem  børn  ankommet  til  Danmark,  og 
alle  medlemmer  i  missionen  ønsker  dem 

»Fornylig  så  jeg  ham  gå  vestpå  på  South  Temple  Street 
i  Salt  Lake  City  henimod  Kirkens  kontorbygning.  Klokken 
var  lidt  over  7.30  om  morgenen.  Han  stod  oprejst,  hans 
skridt  var  sikre  og  faste  og  hurtige.  Da  vore  øjne  mødtes, 
gik  et  smil  over  hans  ansigt  og  blev  til  et  bredt  grin.  Hans 
blå  øjne  funklede.  Da  han  tog  min  hånd  i  et  stærkt  og 
varmt  greb  og  spurgte  til  mit  helbred,  gik  der  en  gysen 
igennem  mig.  Det  var  svært  at  svare  på  grund  af  den 
klump  jeg  havde  i  halsen. 

Det  var  ikke  en  ny  oplevelse.  Det  var  en  oplevelse  jeg  har 
haft  snesevis  af  gange  før,  og  dog  er  den  aldrig  blevet 
gammel.  Og  nu  på  en  eller  anden  måde  var  den  blevet 
endnu  mere  betydningsfuld.  Hvilken  udfordring  at  få  til 
opgave  at  skrive  om  og  yde  hyldest  til  Joseph  Fielding 
Smith,  rådgiver  i  det  Første  Præsidentskab  og  præsident  for 
de  Tolvs  Råd  i  Herrens  Kirke! 

Jeg  stod  i  undren  og  ærefrygt  ved  siden  af  denne  ærvær- 
dige Guds  tjener  —  den  bemærkelsesværdige  måde  Herren 
har  bevaret  ham  på,  de  høje  stillinger  han  holder  i  Kirken, 
de  mange  år  han  har  tjent  som  generalautoritet,  de  titu- 
sinder af  mil  han  har  rejst  i  Herrens  tjeneste,  hans  store 
kendskab  til  skriften,  de  utallige  evangelietaler  han  har 
holdt,  de  mange  vigtige  bøger  og  artikler  han  har  skrevet, 
og  fremfor  alt  hans  urokkelige,  kompromisløse  og  ufravi- 
gelige hengivenhed  for  Herren  og  for   Kirken«. 

Præsident  Joseph  Fielding  Smith  blev  90  år  den  19.  juli. 
Han  er  den  ældste  mand,  som  nogensinde  har  tjent  som 
præsident  for  de  Tolvs  Råd  og  har  været  medlem  af  dette 
Råd  længere  end  nogen  anden  mand  i  denne  uddeling, 
idet  han  blev  ordineret  til  apostel  og  beskikket  som  med- 
lem af  de  Tolvs  Råd  den  7.  april  1910,  fire  år  efter  at 
Præsident  David  O.  McKay  havde  modtaget  et  lignende 
kald.  Han  er  den  eneste  mand,  som  sideløbende  har  tjent 
som  præsident  for  de  Tolvs  Råd  og  rådgiver  i  det  Første 
Præsidentskab. 

Joseph  Fielding  Smith  har  overlevet  fjorten  apostle,  som 
blev  ordineret  efter  ham.  Elleve  af  disse  blev  kaldet  imel- 
lem ham  og  Harold  R.  Lee,  som  kommer  næst  efter  ham 
i  anciennitet  i  kvorummet. 


90 

Joseph  Fielding  Smiths  tjeneste  i  Kirken  har  været  mo- 
numental. Kirken  har  været  hans  liv  hele  hans  liv.  Som 
missionær,  som  Kirkens  historieskriver,  som  sekretær,  di- 
rektør og  præsident  for  Genealogical  Society,  som  general- 
bestyrelsesmedlem, som  tempelpræsident,  som  forfatter  og 
redaktør,  som  pædagog,  som  forretningsmand,  som  med- 
lem af  de  Tolvs  Råd,  som  præsident  for  de  Tolvs  Råd 
og  som  rådgiver  i  det  Første  Præsidentskab  har  han  utræt- 
teligt viet  sit  arbejde  til  fremme  af  Herrens  værk. 

Nu  hvor  han  er  blevet  90  år,  bor  han  med  sin  elskede 
hustru,  Jessie  Evans  Smith,  i  en  beskeden  lejlighed,  hvor- 
fra han  kan  spadsere  til  og  fra  Kirkens  kontorbygning.  Når 
han  finder  tid  mellem  utallige  møder,  aftaler,  interviews 
og  opgaver,  kan  man  som  regel  finde  ham  i  færd  med  at 
studere  skriften  eller  sidde  ved  sin  skrivemskine,  hvor  han 
skriver  breve  eller  besvarer  spørgsmål  om  evangeliske  em- 
ner. Han  tager  stadig  sin  tørn  med  stavskonference-opga- 
ver  og  beder  ingen  af  de  andre  medlemmer  af  de  Tolvs 
Råd  om  noget,  som  han  ikke  selv  ville  gøre. 

Jeg  ville  ønske,  at  alle  Kirkens  medlemmer  kunne  ken- 
de ham,  således  som  de,  der  er  ham  nær,  gør  det.  For 
mange  kan  han  synes  hård  og  ubøjelig,  og  det  er  han, 
når  det  drejer  sig  om  sandhed  og  ret.  For  ham  er  der 
intet  kompromis  om  Guds  ord.  Sandhed  er  sandhed,  og 
Guds  befalinger  kan  ikke  sættes  til  side  eller  ignoreres. 
Han  er  en  mand,  hvis  overbevisninger  stammer  fra  en 
loyalitet  og  en  hellig  hengivenhed  for  Kirken,  som  aldrig  er 
blevet  anfægtet  hverken  af  ven  eller  fjende.  Præsident 
Smith  tror,  at  hvad  Herren  har  sagt  eller  åbenbaret  gen- 
nem sine  profeter,  er  Herrens  mening,  og  Hans  ord  kan 
ikke  ændres  eller  modificeres  blot  for  at  passe  til  menne- 
skers bekvemmelighed  eller  ønsker.  Han  accepterer  bog- 
staveligt og  komplet  alle  det  gengivne  evangeliums  prin- 
cipper uden  tøven  eller  vaklen,  uden  spørgsmål  eller  kom- 
promis. Med  Josua  erklærer  han:  »Men  jeg  og  mit  hus,  vi 
vil  tjene  Herren«. 

Han  er  en  venlig,  kærlig  og  hengiven  mand,  fader  og 
bedstefar.  Alle  hans  fem  sønner  har  været  på  mission,  og 
alle  hans  børn  er  viet  i  templet.  Om  børnene  sagde  han 
fornylig:  »Jeg  er  fader  til  11  børn,  og  indtil  nu  har  hver 
eneste  af  dem  været  et  trofast  medlem  af  Kirken,  og  alle 
er  aktive,  for  det  er  den  måde  de  blev  opdraget  på,  og  de 
var  lydige.  De  vil  tilhøre  mig  for  evigt  og  er  grundstenene 
i  mit  rige.« 

Når  Præsident  Smith  nu  er  blevet  90  år,  vil  alle  Kirkens 
medlemmer  over  hele  verden  takke  ham  for  disse  år  med 
vidunderlig  tjenestegerning,  og  vi  beder,  at  Guds  velsig- 
nelser vil  ledsage  ham  i  endnu  mange  frugtbare  år. 

(Fra  Improvement  Era). 

af  ældste  Bruce  R.  McConkie  af  De  Halvfjerds'  Første  Råd 


Vi  ved,  at  Joseph  Smith  har  sagt,  at  den  Helligånd  er 
en  Åbenbarer,  og  ethvert  menneske,  som  har  modtaget  den 
Helligånd,  har  modtaget  åbenbaring.  Så  vi  mente,  at  hvis 
vi  kunne  indstille  vore  sjæle  tilstrækkeligt  på  det  uendelige, 
være  i  stand  til  i  vort  liv  fuldstændigt  at  udøve  den  gave 
som  vi  har  fået  da  vi  blev  døbt,  ville  vi  blive  ledet  på  rette 
vej  i  alle  ting. 

Jeg  foreslår  følgende  som  et  mål  alle  mennesker  i 
verden  bør  følge:  »Søg  Ånden«  —  ønsk  fremfor  alt  andet 
i  dette  liv  at  blive  vejledet  af  den  Helligånd. 

Vi  tror  ikke  blot,  at  Kirkens  Præsident  eller  de  ledende 
brødre  er  berettiget  til  inspiration  fra  Herren,  men  ethvert 
medlem  af  Kirken  er  berettiget  til  Åndens  tilskyndelser.  Vi 
modtager  den  Helligånds  gave  ved  dåben.  Lovligt  bemyn- 
digede brødre  lægger  deres  hænder  på  vort  hoved  og  siger: 
»Modtag  den  Helligånd«.  Dette  giver  os  ret  til  bestandigt 
at  blive  ledsaget  af  dette  medlem  af  Guddommen,  baseret 
på  trofasthed,  som  følge  af  hvilken  vi  er  berettiget  og 
kvalificeret  til,  hvis  vi  vil,  at  modtage  personlig  åben- 
baring. 

En  dag  sagde  jeg  til  mine  missionærer  i  Hobart,  Tas- 
mania:  »Vi  vil  holde  vort  møde  på  toppen  af  Wellington- 
Bjerget«  —  et  uhyre  stort  bjerg,  som  skuer  ud  over  byen 
og  bugten.  De  var  i  begyndelsen  ikke  klar  over,  at  det  var 
mit  alvor,  men  efter  at  jeg  havde  fortalt  dem  ,at  alle  de 
store  mænd,  Moses,  Jareds  broder,  Nephi  og  så  videre, 
var  klatret  op  på  bjerge,  samtykkede  de.  Før  det  knap 
var  blevet  daggry,  samledes  vi  ved  foden  af  bjerget  og 
tilbragte  mange  slidsomme  timer  med  at  klatre  op  til  top- 
pen. 

Oppe  på  toppen  fandt  vi  nogle  fjernsyns-relæstationer. 
Da  vi  nu  var  deroppe,  fik  vi  tilladelse  til  at  blive  vist  rundt. 
Der  var  en  flink  ung  mand,  som  i  et  sprog  vi  ikke  forstod, 
men  i  en  myndig  tone,  i  enkeltheder  forklarede  de  ting, 
som  havde  at  gøre  med  at  transmittere  fjernsynsudsendel- 
ser. Jeg  var  fuldstændig  ude  af  stand  til  at  fatte  eller  for- 
stå, hvordan  det  var  indrettet,  men  jeg  vidste,  at  det  vir- 
kelig fandt  sted. 

Om  aftenen,  da  vi  var  nede  i  dalen  igen  —  to  af  mine 
unge  sønner  var  med  mig  —  var  vi  i  et  værelse,  hvor  der 
var  et  fjernsynsapparat.  De  indstillede  det  på  den  udsen- 
dele, som  kom  fra  toppen  af  bjerget.  Vi  så  i  værelset  i  vir- 
keligheden, projiceret  foran  os,  evighedens  drømmebille- 
der. 

Hvis  det  på  noget  tidspunkt  lykkes  os  at  indstille  vore 


sjæle  på  den  evige  bølgelængde,  som  den  Helligånd  sen- 
der på,  kan  vi  på  samme  måde,  da  han  er  en  Åbenbarer, 
modtage  Åndens  åbenbaringer.  Hvis  vi  kunne  indstille  vore 
sjæle  på  det  bånd,  som  han  sender  synerne  om  evigheden 
på,  kunne  vi  se,  hvad  Profeten  så  i  afsnit  76  i  Lære  og 
Pagter,  eller  alt  andet,  som  det  var  hensigtsmæssigt  for 
os  at  se.  Det  ville  altsammen  ske  i  overensstemmelse  med 
loven,  i  tilslutning  til  de  evige  principper,  som  Gud  har  or- 
dineret. 

Nu  er  jeg  ikke  i  stand  til  at  forklare,  hvorledes  det  sker. 
Jeg  ved,  at  loven  eksisterer,  at  disse  ting  virkelig  finder 
sted  i  det  åndelige  rige,  og  at  det  er  muligt  at  modtage 
åbenbaring  og  vejledning  i  vore  personlige  sager. 

Der  var  engang  en  lærer.  Hans  navn  var  Lehi.  Han  un 
derviste  i  nogle  viderekomne  kurser  i  religion  og  teologi. 
Han  havde  nogle  temmelig  tåbelige  elever,  som  ikke  fattede, 
hvad  det  altsammen  drejede  sig  om.  To  af  disse  elever 
kom  til  en  elev,  som  var  ved  at  få  et  budskab  fra  sin 
lærer.  De  sagde:  ».  .  .  Se,  vi  kan  ikke  forstå  det,  som  vor 
fader  har  talt  .  .  .« 

Den  elev,  som  forstod  det  og  kendte  det,  sagde:  ».  .  .  Har 
I  adspurgt  Herren?« 

De  sagde  til  ham:  ».  .  .  Det  har  vi  ikke,  thi  Herren  kund- 
gør os  ikke  sådanne  ting.«   (Se  /  Nephi  15:7 — 9). 

Så  irettesatte  han  dem,  instruerede  dem  i,  hvordan  de 
skulle  lære,  hvad  deres  faders  undervisning  drejede  sig  om, 
og  gav  dem  følgende  instruktion  fra  Herren: 

». .  .  Hvis  I  ikke  forhærder  jeres  hjerte,  men  beder  til 
mig  i  tro  med  forvisning  om,  at  I  vil  få,  og  med  flid  hol- 
der mine  bud,  skal  disse  ting  visselig  tilkendegives  for 
jer.«  .(/  Nephi  15:11). 

Dette  er  atter  en  illusration  af  hvordan  vi  vinder  ånde- 
lig kundskab. 

Den  store  Profet  Alma  sagde,  idet  han  citerede  de  gamle 
profeter  og  vidnede  om  visse  ting  angående  Kristus  og 
frelse: 

»Jeg  siger  jer,  de  er  kundgjort  for  mig  ved  Guds  hel- 
lige ånd.  Jeg  har  fastet  og  bedt  i  mange  dage,  så  jeg 
selv  kunne  vide  disse  ting.  Og  nu  ved  jeg  for  mig  selv, 
at  de  er  sandfærdige,  thi  Gud  Herren  har  åbenbaret  dem 
til  mig  ved  sin  Helligånd;  og  det  er  åbenbaringens  ånd, 
som  er  i  mig.«    (Alma  5:4-6). 

Nu  vil  jeg  citere  endnu  et.  Det  er  noget,  som  henven- 
der sig,  ikke  alene  til  Guds  Profet,  ikke  alene  til  De  Tolvs 
Råd,  men  til  alle  folk  i  Kirken.  Jeg  tror  dette  er  det  kla- 

reste  og  bedste  udtryk,  som  vi  har  i  åbenbaringerne  med 
hensyn  til  hvad  vor  mulighed  er,  som  et  folk,  der  har  den 
Helligånds  gave  og  ledsagelse,  eller  som  burde  have  den: 

»Thi  så  siger  Herren:  Jeg,  Herren,  er  barmhjertig  og 
nådig  mod  dem,  der  frygter  mig,  og  jeg  finder  behag  i 
at  ære  dem,  som  tjener  mig  i  retfærdighed  og  i  sandhed 
til   enden. 

Stor  skal  deres  løn  være  og  evig  deres  herlighed. 

Og  dem  vil  jeg  åbenbare  alle  hemmeligheder,  ja,  alle  mit 
riges  hemmeligheder,  som  har  været  skjult  fra  tidens  be- 
gyndelse; og  i  kommende  tider  vil  jeg  kundgøre  dem 
min  velbehagelige  vilje  angående  alt,  hvad  der  hører  mit 
rige  til. 

Ja,  endog  evighedens  undere  skal  de  skue,  og  jeg  skal 
vise  dem  det  tilkommende,  ja,  hvad  der  skal  ske  i  mange 
shegtled. 

Deres  visdom  skal  være  stor,  og  deres  forstand  nå  til 
himlen;  og  for  dem  skal  de  vises  visdom  forgå,  og  de 
kloges  forstand  blive  til  intet. 

Thi  jeg  vil  oplyse  dem  med  min  And,  og  gennem  min 
kraft  skal  jeg  tilkendegive  dem  min  viljes  hemmeligheder, 
ja,  det  som  intet  øje  har  set  eller  øre  hørt,  og  som  ikke 
er  kommet  ind  i  noget  menneskes  hjerte.«  (Lære  og  Pag- 
ter 76:5—10). 

Hvis  vi  ønsker  et  slogan,  som  siger  os,  hvorledes  vi  skal 
få  Guds  Ånd,  baseret  på  de  skriftsteder  som  jeg  lige'  har 
læst,  tror  jeg  at  dette  slogan  skulle  være:  »Fast,  bed  og 
adlyd.«  Hver  gang  vi  lærer  at  holde  fast  ved  den  lov,  som 
sætter  os  i  stand  til  at  indstille  vore  sjæle  på  den  udsen- 
delse, som  Herren  sender  ud,  vil  vi  få  personlig  vejledning. 


Et  vidnesbyrd  kræver,  både  ifølge  sin  definition  og  sin 
natur,  at  vi  modtager  personlig  åbenbaring  fra  Ånden. 
Hvis  vi  kun  ud  fra  et  akademisk  eller  intellektuelt  stand- 
punkt ved,  at  dette  er  Guds  rige  og  Hans  evangelium,  så 
har  vi  ikke  et  vidnesbyrd  i  den  virkelige  betydning  af  ordet. 
Vi  har  et  vidnesbyrd,  når  det  er  lykkedes  os  at  indstille 
vore  sjæle  på  Gud,  så  at  den  Helligånd  taler  til  ånden  i 
os.  Vi  må  høre  den  lille,  stille  røst.  Når  dette  vidne  gives, 
så  ved  vi  af  os  selv,  at  værket  er  sandt,  og  ved  passende 
lejligheder  rejser  vi  os  og  bærer  dette  vidnesbyrd  for  ver- 
den. Alle  de  missionærer,  som  har  held  med  sig,  gør  dette, 
fordi  de  er  vidnende  missionærer.  De  bærer  vidne  om  det 
de  selv  ved  om  guddommeligheden  af  værket. 

Vi  har  en  lille  formel,  som  vi  følger  for  at  få  et  vid- 
nesbyrd: Vi  ønsker  i  vort  hjerte  at  vide,  om  værket  er 
sandt;  vi  studerer  de  principper,  som  det  omfatter;  vi 
praktiserer  dem  i  vort  liv;  og  vi  beder  til  Gud  og  beder 
Ham  om  at  åbenbare  sandheden  for  os. 

Den  Helligånd  er  en  åbenbarer.  Den  Helligånd  er  også 
en  helliggører,  og  de,  som  får  den  åbenbaring  fra  Ånden, 
som  de  er  berettiget  til,  og  vandrer  i  lyset  af  denne  åben- 
baring, vil  til  rette  tid  finde,  at  deres  sjæle  bliver  hellig- 
gjort. Denne  proces  med  helliggørelse  omfatter  at  skylle 
alt,  hvad  der  er  ondt  og  syndigt,  bort  og  erstatte  det  med 
retfærdighed.  Alt  dette  tilsammen  udgør  systemet  med  at 
udarbejde  vor  egen  frelse. 

Jeg  henstiller,  at  det  slogan,  som  leder  og  styrer  i  alt 
dette  og  i  alle  vore  sager,  kan  være:    »Søg  Ånden«. 

(Tra  The  lnstructor,  januar  1966). 


oJienmaen 


Kære  søstre! 

Det  er  som  om  det  kun  er  et  par  måneder  siden,  at  vi 
pakkede  vore  kufferter  ud  for  at  blive  her  i  tre  år.  Går 
tiden  ikke  hurtigt,  når  man  har  travlt  og  arbejder  i  Her- 
rens tjeneste? 

Jeg  er  så  taknemmelig  for,  at  vi  besluttede  at  have 
Stævne  før  vi  rejste  hjem.  Da  vi  spadserede  gennem  Ti- 
voli og  nød  hinandens  selskab,  blev  jeg  ved  at  minde  mig 
selv  om,  at  denne  lejlighed  måske  aldrig  mere  ville  kom- 
me igen,  og  jeg  knuste  et  par  tårer.  Hvor  følte  jeg  mig  vel- 
signet ved  at  spadsere  side  om  side  med  så  udvalgte  kvin- 
der. At  se  dem  glade  og  vise  så  megen  kærlighed  til  hin- 
anden. Det  er  den  måde  Herren  mente  det  skulle  være 
hver  dag. 

Det  var  morsomt  at  spise  frokost  sammen.  Man  skulle 
tro,  at  stedet  var  blevet  reserveret  lige  netop  til  os.  Var 
blomsterne  ikke  smukke?  Så  I  det  store  bundt  balloner? 
Jeg  ville  gerne  have  købt  dem  allesammen  og  gået  med 
dem  bundet  til  min  arm  og  så  have  givet  jer  hver  en  lige 
før  vi   skulle  stå  på  bussen! 

Herren   velsignede   os   med   sådant   et   dejligt   vejr.    Selv 


busturen  var  sjov,  og  jeg  følle  det,  som  om  vi  ejede  bus- 
serne. 

Mannequinopvisningen  var  noget  ganske  særligt,  ligesom 
alle  de  andre  programmer  også  var  det.  Jeg  nød  musikken, 
udsmykningen,  sketchen,  maden,  alle  øvelserne,  og  fremfor 
alt  den  dejlige  ånd  I  kom  med. 

De  flotte  håndarbejder  vil  jeg  altid  huske,  og  tale  om, 
når  jeg  kommer  hjem.  Alting  på  udstillingen  var  noget 
ganske  specielt  og  så  vældig  godt  ud. 

Jeg  vil  gerne  takke  alle  søstrene  for  deres  omsorg,  de- 
res hjælp  og  hengivenhed.  Jeg  vil  rejse  hjem  mere  rig 
på  velsignelser  og  vil  aldrig  ophøre  med  at  tænke  på, 
hvordan  alle  har  behandlet  os.  Karen  bar  sit  vidnesbyrd 
i  vort  sidste  familiemøde  og  sagde,  at  hun  ikke  kan  takke 
Herren  nok,  fordi  Han  lod  os  tilbringe  tre  år  i  det  smuk- 
keste land  i  verden,  med  de  dejligste  folk.  Jeg  føler  på 
samme  måde. 

Vi  vil  gerne  allesammen  sige:  »Tak  for  tre  af  de  rigeste 
år  vi  nogensinde  kunne  gøre  os  håb  om.« 

Med   kærlig    hilsen 
Ingrid  Sorenson 

af  Elaine  B.  Curtis 


I  Lære  og  Pagter,  afsnit  4,  læser  vi: 

»Se,  nu  er  et  vidunderligt  værk  ved  at  komme  frem 
blandt  menneskenes  børn.  Se  derfor  til,  o,  I,  der 
indtræder  i  Guds  tjeneste,  at  I  tjener  ham  af  jeres 
hele  hjerte,  sjæl,  sind  og  styrke,  så  I  kan  stå  ulastelige 
for  Gud  på  den  yderste  dag. 

Dersom  I  derfor  ønsker  at  tjene  Gud,  da  er  I  kal- 
det til  arbejdet. 

Thi  se,  marken  er  allerede  hvid  til  høsten. 
Og  tro,   håb,  barmhjertighed  og  kærlighed   og  med 
øjet  alene  henvendt  på  Guds  ære  gør  ham  skikket  til 
dette  værk. 

Kom  tro,  dyd,  kundskab,  mådehold,  tålmodighed, 
broderlig  kærlighed,  gudsfrygt,  gavmildhed,  ydmyghed 
og  flid  i  hu. 

Bed,  så  skal  I  få,  bank  på,  så  skal  der  lukkes  op 
for  jer.« 
Med  disse  få  korte  vers  har  vi  foran  os  de  mest  grund- 
læggende egenskaber  ved  lederskab.  Med  tro,  håb  og  kær- 
lighed —  selve  grundvolden  for  Hjælpeforeningen  —  har 
vi  i  os  som  ledere  muligheden  for  at  få  indflydelse  på 
søstrenes  liv,  og  også  på  dem  uden  for  Kirken.  Vi  kan 
hjælpe  dem  til  at  få  en  bedre  forståelse  af  sig  selv  og 
opnå  en  højere  grad  af  gode  egenskaber. 

For  at  få  en  god  indflydelse  på  søstrenes  liv,  er  det  først 
nødvendigt  at  forstå  dem.  Hvis  vi  forstår  dem,  bliver  vi 
forstået.  De  ting,  vi  siger  og  gør,  vil  så  falde  i  modtage- 
lige sind  og  have  større  virkning  på  deres  liv. 

Når  en  leder  søger  at  forstå,  må  hun  gøre  sig  den  kends- 
gerning klar,  at  ikke  to  søstre  er  ens.  De  kommer  fra 
forskellige  hjem,  fra  forskelligt  milieu,  har  haft  forskellig 
uddannelse  og  forskellige  mål  i  livet.  På  grund  af  denne 
forskel  vil  de  hver  især  fortolke  forskelligt  i  lyset  af  hver 
sin  erfaring.  En  moder  med  mange  børn  blev  engang 
spurgt,  om  hun  kunne  være  upartisk  overfor  hvert  med- 
lem af  sin  familie  og  elske  dem  alle  i  samme  grad.  Hen- 
des svar  var  klogt  og  kom  af  hendes  store  erfaring.  Hun 
sagde,  at  hendes  kærlighed  var  lige  stor  i  styrke  til  hver 
enkelt,  og  at  hun  behandlede  dem  allesammen  ens  ved 
at  behandle  hver  enkelt  forskelligt.  For  at  gøre  dette  var 
det  nødvendigt  for  hende  at  forstå  hvert  medlem  af  fami- 
lien og  erkende,  at  de  hver  især  var  anderledes  end  de  an- 
dre. En  leder  ser  disse  forskelligheder  hos  dem  hun  om- 
gås  og  tilpasser  sine  handlinger  derefter. 

Når  man  er  klar  over  disse  forskelligheder,  er  det  en 
klog  leder,  som  også  forstår,  at  der  er  fælles  grundlæg- 
gende behov  hos  dem,  som  hun  skal  lede.  Enhver  har 
behov  for  at  føle  sig  som  en  del  af  et  hele  og  at  have 
en  følelse  af  sikkerhed,  som  kommer  af  at  høre  til.  Hvil- 
ken ideel  situation  kan  ikke  blive  skabt  af  en  Hjælpefor- 
eningsleder,  som  har  et  ansvar  til  alle  og  lader  enhver 
få  held  med  dette  ansvar!  Den  søster,  som  føler,  at  der  er 
brug  for  hende  og  at  hun  har  betydning  for  organisationen, 
vil  styrke  sig  selv  så  vel  som  organisationen. 

Paulus  indskærper  denne  tanke,  at  alle  er  af  betydning 
for  helheden,  i  I.  Kor.  12:12—20.  Han  siger: 

»Thi  ligesom  legemet  er  en  enhed  og  dog  har  mange 
lemmer,  og  alle  legemets  lemmer,  så  mange  de  er, 
dog  er  ét  legeme,  således  er  det  også  med  Kristus  .  .  . 
Legemet  består  jo  heller  ikke  af  ét  lem,  men  af  mange. 

Selv  om  foden  vil  sige:  Da  jeg  ikke  er  hånd,  hører 
jeg  ikke  med  til  legemet,  hører  den  alligevel  med  til 
legemet. 


Og  selv  om  øret  ville  sige:  Da  jeg  ikke  er  øje,  hører 
jeg  ikke  med  til  legemet,  så  hører  det  alligevel  med 
til  legemet  .  .  . 

Men  nu  har  Gud  sat  lemmerne  på  legemet,   og  et- 
hvert  af   dem   således    som   han   ville    ...    Nu   er   der 
mange   lemmer   og   dog  kun  ét  legeme.« 
Det  er  meget  nødvendigt,  at  vi  forstår  og  mestrer  denne 
tanke,  da  den  henvender  sig  til  Hjælpeforeningen.  Enhver 
søster  bør  føle  sig  som  en  del  af  hele  organisationen.  En 
leder  opmuntrer  denne  følelse  og  skaber  den  rette  atmo- 
sfære  ved    at   lokalet   er   rent,   behageligt,    venligt    og   be- 
kvemt;   hun   får    alle   med    i    diskussionen;    hun   viser    en 
personlig  interesse  for  dem,  som  måske  er  lidt  forbeholdne 
i  at  deltage;  er  betænksom  og  hensynsfuld  —  »Kærligheden 
ophører  aldrig«;  får  alle  med  i  de  sociale  aktiviteter;   el- 
sker sin  næste  som  sig  selv. 

Med  det  første  skrig  begynder  en  nyfødt  at  udtrykke 
sig.  Den  nyfødte  spræller  og  krymper  sig,  når  den  tager 
fat  på  sit  arbejde  med  at  tilpasse  sig  i  den  fremmede,  nye 
verden.  Dette  dyrebare  nye  liv  karakteriseres  ved  en  umæt- 
telig nysgerrighed,  kærlighed  til  eventyr  og  konstant  ak- 
tivitet, som  skaber  vækst  og  udvikling  hos  den  enkelte. 
Dette  ønske  om  at  udtrykke  sig,  om  eventyr  og  nye  ople- 
velser bliver  ved  at  følge  én  gennem  hele  livet.  Hvis  en 
leder  forstår  dette  fælles  behov  for  at  udtrykke  sig,  har 
hun  ansvaret  for  at  tilfredsstille  disse  ønsker  indenfor  sin 
organisation.  En  »jeg-gør-det-selv«  -leder  forsømmer  at 
sprede  den  smittende  begejstring  og  iver,  som  får  ønsket 
om  at  udtrykke  sig  til  at  vokse,  hvad  der  betyder,  at  alle 
tager  del  i  aktiviteten.  Åndelig,  kulturel  og  belærende  vækst 
bliver  resultatet  gennem  disse  eventyr  med  at  lære  og  få 
nye  erfaringer. 

En  leder  forstår  et  fælles  behov  for  godkendelse  og  selv- 
agtelse. Der  er  en  talemåde,  som  siger  »intet  lykkes  som 
succes«.  Vi  lærer  at  gøre  ved  at  gøre.  Ved  at  gøre  noget 
kommer  resultat  og  selvtillid,  så  vel  som  andres  billigelse. 
En  god  leder  kender  værdien  af  at  udtrykke  sin  påskøn- 
nelse og  taknemmelighed  ofte,  og  vil  være  rundhåndet  med 
sin  ros. 

En  leder  forstår  behovet  for  at  forjage  stress  og  kon- 
flikter, når  de  opstår.  Sommetider  er  vi  mere  opsat  på  at 
vinde  et  argument  end  at  vende  strømmen.  En  leder  lærer 
værdien  af  at  holde  sig  til  Kirkens  fremgangsmåde  og  at 
styre  den  rette  kurs  gennem  et  velplanlagt  spørgsmål,  ved 
at  skifte  emne,  eller  udskyde  en  afgørelse  eller  en  opgave 
for  at  kunne  studere  og  undersøge  den  nøjere. 

En  leder  forstår,  at  alfa  og  omega  ved  lederskab  i  Hjæl- 
peforeningen er  at  hjælpe  hver  enkelt  søster  til  at  finde 
formålet  med  hele  sit  liv  ved  hjælp  af  et  vidnesbyrd 
og  en  voksende  tro  på  Jesu  Kristi  evangelium.  Varig  tro 
og  vidnesbyrd  er  skatte,  der  ikke  opnås  hurtigt.  Udviklin- 
gen af  dem  er  en  gradvis  proces.  Selv  når  der  finder  en 
mirakuløs  eller  pludselig  omvendelse  sted,  er  den  under- 
givet forandring.  De  erfaringer,  som  udgør  den  samlede 
sum  af  et  liv,  er  de  samme,  som  påvirker  væksten  af  et 
vidnesbyrd.  Ligesom  et  træ  vokser  ved  at  strække  sine 
rødder  ud  i  mange  retninger,  således  vokser  et  vidnesbyrd. 
Det  er  lettere  at  opretholde  en  atmosfære,  hvor  tro  og  vid- 
nesbyrd kan  vokse,  hvis  søsterens  andre  grundlæggende 
behov  bliver   opfyldt.   For   eksempel  finder   en   søster   det 

lettere  at  tro  på  Kristi  liv  med  tjeneste  og  kærlighed,  hvis 
hun  elskes  af  andre.  Hun  er  villig  til  at  sige  ja  til  kaldet 
om  at  tjene,  hvis  andre  er  villige  til  at  tjene  hende,  når 
hun  rænger  til  det.  Når  hun  har  tro  på  sig  selv,  kan  hun 
bedre  tro  på  andre.  Den,  som  finder  en  rig  oplevelse  ved 


at  efterleve   evangeliet, 


har   kun   lidt   trang   til   en   anden 


form  for  liv,  og  på  den  måde  vokser  hendes  tro  og  vid- 
nesbyrd. En  klog  leder  vil  finde  metoder  til  at  styrke  troen 

og  vidnesbyrdet  hos  dem,  som  hun  leder,  ved  at  give  dem 
erfaring  med  at  holde  bøn,  lejligheder  til  at  undervise, 
til  at  yde  tjeneste  og  præstationer,  og  bevæggrunde  til  at 
leve  i  overensstemmelse  med  evangeliets  love. 

En  leder  forstår  folk.  Hun  leder  med  tålmodighed  og 
tolerance,  med  tro,  håb  og  kærlighed,  med  øjet  henvendt 
på  Guds  ære.  Dette  kvalificerer  hende  til  arbejdet. 


* 


fl&      SPØRGSMÅL 


Af 


Joseph    Fielding    Smith,    præsident    for    De    Tolv    Apostles    Råd 

Kyskhed  og  påklædning 


Spørgsmål: 

Jeg  er  blevet  bedt  om  at  holde  en  tale  om  kyskhed  og 
påklædning.  Jeg  beder  Dem  venligst  forklare  nøjagtigt 
hvad  Kirkens  standarder  er  med  hensyn  til  påklædning. 
Nogle  kvinder  i  Kirken  har  kjoler  på,  som  er  så  korte,  at 
de  ikke  engang  dækker  deres  knæ,  når  de  sidder  ned. 
Det  har  været  min  forståelse,  at  de  sidste  dages  hellige 
altid  bør  bære  kjoler,  som  dækker  deres  knæ,  i  hvert  fald 
når  de  er  af  moden  alder.  Vær  så  venlig  at  give  mig  en 
rettesnor.  Hvad  er  rigtigt? 

Svar: 

Esajas,  en  af  de  store  profeter  fra  gamle  dage,  så  vor 
dag,  og  han  beskrev  de  tilstande,  som  ville  herske  blandt 
»Zions  døtre«  i  disse  sidste  dage.  Følgende  er  en  del  af, 
hvad  han  sagde: 

»Herren  siger:  Eftersom  Zions  døtre  bryster  sig  og  går 
med  knejsende  nakke  og  kælne  blikke,  går  med  trippende 
gang  og  med  raslende  ankelkæder  — 

gør  Herren  issen  skaldet  på  Zions  døtre  og  blotter  deres 
tindingers  lokker. 

På  hin  dag  afriver  Herren  al  deres  pynt:  Ankelringe, 
pandebånd,  halvmåner,  perler,  armbånde,  flor, 

hovedsmykker,  ankelkæder,  bælter,  lugtedåser,  trylle- 
ringe, 

fingerringe,  næseringe, 

festklæder,  underdragter,  sjaler,  tasker, 

spejle,   lin,   hovedbånd   og   slør. 

For  vellugt  kommer  der  stank,  i  stedet  for  bælte  reb,  for 
fletninger  skaldet  isse,  for  stadsklæder  sæk  om  hofte,  for 
skønhedsmærke,  brændemærke.   (Es.  3:16 — 24). 

Når  jeg  sidder  på  forhøjningen  ved  en  stavskonference 
og  ser  ud  over  forsamlingen,  ser  jeg  nogle  af  disse  til- 
stande eksistere,  som  Esajas  talte  om. 

Da  jeg  i  mine  unge  dage  gik  på  Salt  Lake  Stake  Akade- 
miet og  senere  på  de  sidste  dages  helliges  universitet,  var 
pigerne  pænt  klædt  fra  hoved  til  fod  med  skjortebluser 
og  nederdele  helt  ned  til  anklerne.  Jeg  husker  et  tilfælde, 
som  skete,  da  en  gruppe  studenter  —  unge  piger  og  drenge 
—  tog  på  en  kort  tur  op  til  City  Creek  Canyon.  En  af  pi- 
gerne gled  og  hendes  kjole  hang  fast,  så  man  kunne  se 
hendes  ben.  Hun  blev  så  forlegen,  at  hun  ville  tage  hjem, 
og  det  krævede  overtalelse  fra  de  andre  pigers  side  at  få 
hende  til  at  blive. 


Nu,  i  vore  moderne  tider,  er  Esajas'  profeti  gået  i  op- 
fyldelse  eller  er  ved   at  gøre   det. 

Følgende  er  taget  fra  The  Salt  Lake  Tribune  for  lørdag 
den  15.  januar  1966,  side  11,  under  overskriften:  »Offent- 
lige »knæ«  latterlige«: 

»New  York  (AP)  —  Fire  af  Europas  modekonger  kriti- 
serede den  nye  lårkorte  linie  i  dag  og  sagde,  at  enhver 
kvinde,  der  viser  sine  knæ  offentligt,  er  latterlig. 

'Når  en  brud  bliver  gift,  det  vigtigste  øjeblik  i  hendes 
liv,  bærer  hun  en  kjole,  som  slæber  hen  ad  gulvet,'  sagde 
Norman  Hartnell  fra  London,  den  kongelige  engelske  fa- 
milies kostumetegner. 

'Skal  kvinder  være  idioter  resten  af  deres  tid?'  spurgte 
han.  'De  har  da  virkelig  et  spejl.  Hvad  smukt  er  der  ved 
knæ?' 

Harlnells  kunder  omfatter,  med  hans  egne  ord,  'hele 
elite-klientellet  i  England',  og  han  siger,  at  han  ikke  ser 
deres  knæ.  'Så  hvorfor  se  resten?' 

Han  talte  med  modeskribenterne,  der  overværede  den 
ugelange  forpremiere  på  modeopvisningerne  i  New  York. 
De  to  linier  der  blev  vist  her,  var  fra  midt  på  knæet  til 
tre  tommer  over  knæet. 

Sammen  med  Hartnell  var  modeskaberne  Jacques  Heim 
fra  Paris,  Pedro  Rodiguez  fra  Madrid  og  Micol  Fontana 
fra  Rom.  Alle  viser  deres  forårsdragter  i  Europa  indenfor 
de  næste  tre  uger. 

'Sagt  i  al  almindelighed  bliver  enhver  mode  dræbt  ved 
misbrug  af  den  samme  mode',  sagde  Heim.  'Kort  kan 
være  for  kort.' 

'Jeg  prøver  at  understrege  en  kvindes  skønhed,  at  vise 
hende  på  den  bedste  måde.  Den  bedste  måde',  sagde  han, 
'har  intet  at  gøre  med  knæene.  Knæet  bør  til  enhver  tid 
være  dækket.'« 

De  standarder,  som  Kirkens  Generalautoriteter  har  frem- 
sat, er,  at  kvinder,  så  vel  som  mænd,  bør  klæde  sig  an- 
stændigt. De  lærer  at  opføre  sig  ordentligt  og  anstændigt 
til  alle  tider.  Det  er,  efter  min  mening,  en  sørgelig  gen- 
spejling af  »Zions  døtre«,  når  de  klæder  sig  uanstændigt. 
Ydermere  hentyder  denne  bemærkning  til  mænd  så  vel  som 
til  kvinder.  Herren  gav  befaling  til  det  gamle  Israel,  at 
både  mænd  og  kvinder  skulle  dække  deres  legemer  og 
overholde  kyskhedens   lov  til  alle  tider. 

Joseph  Fielding  Smith. 

en  butik,  og  som  ikke  har  ofret  tid  på  at  studere  teologi.  Man 
skulle  da  synes,  at  præsterne  måtte  have  let  ved  at  dokumen- 
tere overfor  disse  missionærer,  at  deres  lære  ikke  er  i  overens- 
stemmelse med  sandheden.  Jeg  har  tilhørt  denne  kirke  i  om- 
trent 20  år.  Jeg  kender  disse  mænd,  og  jeg  ved,  at  det  er  hæ- 
derlige og  oprigtige  mænd,  og  derfor  mener  jeg  -  forudsat 
at  der  virkelig  er  noget  i  de  omtalte  meddelelser  i  bladene  - 
at  det  ville  være  for  galt,  om  man  på  denne  måde  begræn- 
sede den  i  forvejen  begrænsede  religionsfrihed,  vi  har.  Jeg  vil 
derfor  meget  gerne  udbede  mig  et  svar  af  den  højtærede  mini- 
ster angående  denne  sag,  som  har  været  genstand  for  omtalte 
i  forskellige  blade. 

»Den  højtærede  kul  tiisminister  undlod  at  svare  på  en  fore- 
spørgsel, jeg  igår  rettede  til  ham.  Jeg  antager,  at  det  er  und- 
gået den  højtærede  ministers  opmærksomhed,  at  jeg  igår  stil- 
lede spørgsmål  om,  hvorvidt  det  var  rigtigt,  at  ministeren  lå 
i  underhandlinger  med  Sverige  og  Norge  om  en  fælles  optræ- 
den overfor  »de  sidste  dages  helliges  missionærer«,  en  fælles- 
optræden,  som  .skulle  resultere  i  lovforslag,  der  tilsigtede  ud- 
visning af  disse  missionærer.  Sagen  har  betydning  for  langt 
flere  end  dem,  der  her  direkte  sigtes  til,  idet  selve  religions- 
friheden synes  truet.  Hvis  det,  der  står  i  bladene,  ikke  er  rig- 
tigt, mener  jeg,  det  ville  være  naturligt,  at  ministeren  gav  et 
svar  på  mit  spørgsmål.« 

Ministeren  for  kirke-  og  undervisnings  væsenet  (Appel) : 
»Jeg  skal  svare  det  ærede  medlem  ganske  kort  ved  at  sige,  at 
der  ikke  af  mit  ministerium  og  -  mig  bekendt  -  heller  ikke  af 
noget  andet  ministerium  er  indledt  nogen  forhandling  om  det 
pågældende  spørgsmål  med  vore  nabolande.« 

Det  tredie  tilfælde,  hvor  broder  Samuelsen  gik  i  brechen 
for  sin  Kirke  og  sin  overbevisning,  var  tilfældet  med  den  så- 
kaldte »Nationalkomité  til  Bekæmpelse  af  den  hvide  Slave- 
handel«. Titlen  på  denne  interessante  beretning  er  »Mormo- 
nerne og  den  hvide  Slavehandel«. 

»Der  findes  i  Danmark  en  »Nationalkomité  til  bekæmpelse 
af  den  hvide  Slavehandel«.  Dens  formand  er  oberst  Liljefalk, 
og  dens  formål  er,  som  navnet  antyder,  at  modarbejde  og  be- 

kæmpe  den  uhyggelige  trafik,  der  består  i  at  forsyne  lastens 
huler  rundt  om  i  verden  med  kvinder,  som  ved  gyldne  løfter 
bevidst  eller  ubevidst  lokkes  ned  i  elendigheden.  Enhver  be- 
vægelse, der  går  ud  på  at  standse  eller  i  hvert  fald  formind- 
ske denne  skændige  trafik,  fortjener  hele  befolkningens  sym- 
pati og  velvilje,  og  hvis  blot  én  ung  kvinde  om  året  kunne 
frelses  fra  denne  frygtelige  skæbne  ved  en  sådan  forenings 
bestræbelser,  ville  arbejdet  have  lønnet  sig. 

At  regeringen  er  af  samme  mening,  viser  den  ved  at  yde 
ovennævnte  komité  et  statstilskud,  hvilket  naturligvis  hendra- 
ger offentlighedens  opmærksomhed  på  foreningens  virksom- 
hed og  gør  det  nødvendigt,  at  den  aflægger  regnskab  for  mid- 
lernes benyttelse  og  arbejdets  gang.  En  sådan  »årsberetning« 
fremkom  komiteen  med  i  november  1913,  og  den  blev  om- 
talt og  citeret  i  næsten  alle  landets  blade. 

Dette  var  ganske  i  sin  orden,  hvis  blot  denne  »årsberetning« 
havde  holdt  sig  til  sandheden  og  virkelig  givet  en  beretning 
om  resultaterne  af  sin  virksomhed  for  den  hvide  slavehandels 
bekæmpelse,  men  i  stedet  for  dette  indeholdt  den  et  plumpt 
forsøg  på  at  gøre  de  »sidste  dages  helliges«  missionsarbejde 
ensbetydende  med  hvid  slavehandel.  Folketingsmand  F.  F. 
Samuelsen,  som  er  et  mangeårigt  medlem  af  vor  Kirke,  tog 
denne  sag  op  til  nærmere  undersøgelse  og  skrev  til  oberst 
Liljefalk  med  anmodning  om  at  fremlægge  beviser  for  disse 
beskyldninger  mod  vort  folk.  Flere  breve  udveksledes,  uden 
at  obersten  var  i  stand  til  at  fremføre  et  eneste  bevis,  og  han 
undlod  til  sidst  at  svare.  Broder  Samuelsen  har  derefter  sam- 
let disse  breve,  ladet  dem  maskinskrive  og  derefter  sendt  én 
kopi  til  Justitsministeriet  og  én  til  Ministeriet  for  Kirke-  og 
Undervisningsvæsenet.  Vi  har  indhentet  hans  tilladelse  til  at 
lade  hele  denne  brevveksling  optrykke  i  »Stjernen«,  og  vi  er 
forvissede  om,  at  den  i  høj  grad  vil  interessere  vore  læsere. 

Den  til  de  ovennævnte  ministerier  indsendte  brevveksling 
lyder  således: 

I  anledning  af,  at  den  danske  Nationalkomité  til  Bekæm- 
pelse af  den  hvide  Slavehandel  i  slutningen  af  november  1918 
har  udsendt  sin  årsberetning  for  året  1912,  hvori  der  fandtes 
et  angreb  på  »De  Sidste  Dages  Hellige«,  har  der  fundet  føl- 

gende  brevveksling  sted  mellem  mig  og  formanden  for  denne 
komité,  hr.  oberst  Liljefalk. 

I  denne  beretning  findes  der  side  6  følgende: 
»Da  der  fra  mange  sider  var  indløbet  klage  over  mormon- 
uvæsenet, og  da  man  i  komiteen  tidligere  har  haft  sin  opmærk- 
somhed henvendt  på  den  store  fare  for  sædelig  fordærvelse, 
som  mormonlæren  rummer,  har  Komiteen  i  1912  indgivet  et 
andragende  til  Kultusministeriet  om,  at  der  fra  Ministeriets 
side  måtte  blive  gjort  udveje  til  at  hindre  den  om  sig  gribende 
og  som  skalkeskjul  for  kvindehandel  let  anvendelige  mormon- 
agitation.« 

I  samme  beretning  side  10  findes  tillige  følgende: 
»Også  på  den  om  sig  gribende  agitation  for  mormonismen 
har  Komiteen  i  særlig  grad  haft  sin  opmærksomhed  henvendt, 
thi  den  rummer  de  største  farer.  Det  er  konstateret,  at  flere 
hundrede  danske  kvinder,  især  fra  Jylland,  af  mormoner  er 
bortført  til  Amerika;  det  er  ligeledes  en  bevislighed,  at  der  i 
en  by  som  Chicago  forsvinder  flere  tusinde  unge  kvinder  år- 
ligt uden  at  efterlade  sig  det  mindste  spor.« 

Da  denne  beretning,  som  også  indeholdt  en  redegørelse  for 
Komiteens  arbejde,  tillige  havde  fundet  vej  til  dagspressen, 
sendte  jeg  formanden  følgende  brev: 

Rigsdagen,  København  den  2.  dec.  1913 
Hr.  Oberst  Liljefalk,  R.  af  Dbg.  p.  p. 

Undertegnede  har  med  megen  interesse  læst  den  af  den 
danske  Nationalkomité  til  Bekæmpelse  af  den  hvide  Slave- 
handel udsendte  beretning. 

Der  findes  på  side  10  sålydende  udtalelse: 

»Også  på  den  om  sig  gribende  agitation  for  mormonismen 
har  Komiteen  i  særlig  grad  haft  sin  opmærksomhed  henvendt, 
thi  den  rummer  de  største  farer.  Det  er  konstateret,  at  flere 
hundrede  danske  kvinder,  især  fra  Jylland,  af  mormoner  er 
bortført  til  Amerika;  det  er  ligeledes  en  bevislighed,  at  der  i 
en  by  som  Chicago  forsvinder  flere  tusinde  unge  kvinder  år- 
ligt uden  at  efterlade  sig  det  mindste  spor.« 

Jeg  tillader  mig  derfor  at  anmode  Dem,  Hr.  oberst,  som 
formand  for  denne  Komité,  om  at  give  mig  nogle  oplysnin- 
ger. 

1)  Er  Komiteen  i  besiddelse  af  beviser  for,  at  disse  flere 
hundrede  er  bortført  af  mormoner? 

2)  Og  i  så  fald,  kunne  disse  oplysninger  da  blive  mig  til- 
sendt, eventuelt  at  jeg  kunne  se  disse  på  Deres  kontor? 

3)  Tillige  tillader  jeg  mig  at  forespørge,  om  disse  tusinder 
af  unge  kvinder,  der  forsvinder  i  Chicago,  også  kan  tilregnes 
mormonagitationen,  da  det  er  noget  vildledende,  at  der  står; 
i  stedet  for  som  der  skulle  stå,  såfremt  mormonerne  ikke  har 
noget  med  dette  at  gøre. 

Ærbødigst 
F.  F.  Samuelsen,  folketingsmand 
På  dette  brev  fik  jeg  følgende  svar: 

Den  danske  Nationalkomité  til 
Bekæmpelse  af  den  hvide  Slavehandel. 
Hr.  Folketingsmand  Samuelsen. 
Som  svar  på  Deres  brev  af  2den  d.  m.  skal  jeg  tillade  mig 
at  meddele,  at  vi  er  ved  at  foretage  en  nærmere  undersøgelse 
af  mormonspørgsmålet,  og  så  snart  den  er  afsluttet,  skal  jeg 
meddele  Dem  udfaldet. 

Med  højagtelse 
Axel  Liliefalk 
Som  svar  herpå  sendte  jeg  følgende  brev: 

Den  6te  december  1913 

Hr.  Oberst  Liljefalk,  R.  af  Dbg.  p.  p. 

Deres  ærede  brev  af  tredie  ds.  har  jeg  modtaget,  hvor  De 
meddeler  mig,  at  Foreningen  er  ved  at  undersøge  mormon- 
spørgsmålet, og  så  snart  den  er  sluttet,  vil  De  meddele  mig 
udfaldet. 

Jeg  vil  dog  gerne  på  nærværende  tidspunkt  anmode  Dem 
om  at  sende  mig  nogle  oplysninger  angående  om  De  har  be- 
viser for,  at  mormonerne  har  drevet  hvid  slavehandel,  og  at 
mormonerne  har  bortført  flere  hundrede  unge  piger  fra  Jyl- 
land; jeg  går  ud  fra,  at  De,  hr.  oberst,  eller  Foreningen,  må 
have  sådanne  beviser,  thi  man  kan  vanskeligt  tænke  sig,  at 
en  forening,  som  får  1400  kr.  i  statstilskud,  kan  tillade  sig  at 
skrive  noget  sådant  i  en  officiel  beretning,  uden  at  kunne  føre 
beviser  derfor. 

Jeg  anmoder  Dem  derfor,  Hr.  oberst,  som  formand  for  For- 

eningen  til  den  hvide  Slavehandels  Bekæmpelse,  om  at  sende 
mig  nogle  beviser  for,  at  beretningen  er  i  overensstemmelse 
med  sandheden. 

Ærbødigst 
F.  F.  Samuelsen 

På  dette  brev  modtog  jeg  intet  svar;  jeg  sendte  da  et  nyt 
brev  den  15.  december  1913  sålydende: 

Hr.  Oberst  Liljefalk,  R.  af  Dbg.  p.  p. 

Jeg  tillader  mig  herved  at  udbede  et  svar  på  mit  brev  af 
6te  ds.,  hvorved  jeg  forespørger  Dem,  hr.  oberst,  som  formand 
for  den  hvide  slavehandels  bekæmpelse,  om  De  er  i  besid- 
delse af  beviser  for,  at  mormonerne  (som  i  parentes  bemær- 
ket er  et  øgenavn,  da  det  virkelige  navn  på  dette  samfund  er 
Jesu  Kristi  Kirke  af  Sidste  Dages  Hellige),  at  dette  samfund 
har  drevet  hvid  slavehandel,  og  om  Foreningen  har  beviser 
for  dette,  som  står  i  beretningens  side  10  for  året  1912,  som 
er  sålydende: 

»Det  er  konstateret,  at  flere  hundrede  danske  kvinder,  især 
fra  Jylland,  af  mormoner  er  bortført  til  Amerika.« 

De  skylder  mig  et  svar,  hr.  oberst,  og  når  det  hedder  i  be- 
retningen, at  det  er  konstateret,  må  dette  dog  være  ensbety- 
dende med,  at  det  er  bevist  (at  flere  hundrede  danske  kvin- 
der er  bortført),  og  så  må  det  være  en  let  sag  at  føre  beviser 
for  blot  et  hundrede  eller  halvtreds  eller  i  det  mindste  en  halv 
snes  af  de  i  beretningen  omtalte  flere  hundrede  kvinder,  som 
er  bortført,  og  da  beretningen  er  over  1  år  gammel  og  om- 
handler året  1912  og  hvor  Foreningen  samme  år  på  konto  af 
sine  oplysninger  angående  »de  sidste  dages  helliges«  delta- 
gelse i  den  hvide  slavehandel  og  bortførelse  af  flere  hundrede 
kvinder  til  Amerika  ifølge  beretningen  har  henvendt  sig  til 
Kultusministeriet  med  anmodning  om,  at  dette  ville  tage  sine 
forholdsregler  overfor  ovennævnte  samfund,  ja  så  har  man 
lov  til  at  tro,  at  der  fra  Foreningen  må  føres  beviser  for  oven- 
nævnte beskyldninger  imod  dette  samfund. 

Derfor  gentager  jeg  min  anmodning,  som  jeg  i  brev  af  2den 
ds.  og  af  6te  ds.  har  sendt  til  Dem,  og  udbeder  mig  et  svar  på 
disse  mine  forespørgsler;  jeg  er  ikke  tilfreds  med  at  læse  et 
svar  i  »Aarhus  Stiftstidende«  som  f.  eks.  det,  der  findes  deri 

109 


den  13.  ds.,  som  tilsyneladende  dækker  over  et  svar. 

Det  plejer  altid  at  være  således,  at  når  en  rigsdagsmand 
henvender  sig  til  en  eller  anden  af  de  institutioner,  der  får 
statstilskud,  for  at  søge  oplysninger  om  et  eller  andet,  der 
står  os  uklart,  da  er  disse  altid  meget  beredvillige  til  at  give 
os  oplysninger  om  et  eller  andet,  der  står  os  uklart,  da  er  disse 
altid  meget  beredvillige  til  at  give  os  alle  de  oplysninger,  som 
man  ønsker;  jeg  håber  derfor,  at  De,  hr.  oberst,  som  formand 
for  ovennævnte  forening,  vil  gøre  det  samme  overfor  mig. 

Jeg  ville  også  gerne  bede  Dem  om  at  sende  mig  et  eksem- 
plar af  de  forskellige  årsberetninger,  som  findes. 

Forventende  Deres  meget  ærede  svar  tegner  jeg  mig 

med  særdeles  agtelse 
F.  F.  Samuelsen 
Folketingsmand 

Den  2.  januar  1914  fik  jeg  et  brev,  dateret  den  27.  december 
1913,  sålydende: 

Hr.  Folketingsmand  Samuelsen 

I  anledning  af  Deres  brev,  fremkaldt  ved  bemærkningerne 
om  mormonerne  i  Komiteens  årsberetning,  skal  jeg  meddele 
følgende: 

Det  er  muligt,  at  De  har  ret  i,  at  betegnelsen  mormon  er 
et  øgenavn,  men  det  er  imidlertid  det,  der  altid  bruges,  det, 
hvorved  dette  religionsparti  altid  betegnes. 

Der  er  både  herhjemme  og  i  udlandet  ingen  tvivl  om,  at 
mormonismen  ved  sin  lære  om  flerkoneri  m.  m.  indeholder 
en  sædelig  fare,  i  det  mindste  er  stærkt  stridende  mod  den 
almindelige  kristne  sædelighedslære.  Der  er  derfor  både  her- 
hjemme, i  Norge  og  Sverige  og  andre  steder  i  udlandet  sket 
henvendelse  til  myndighederne  om  at  våge  over  den  propa- 
ganda, der  gøres  for  mormonismen.  Komiteen  til  Bekæmpelse 
af  den  hvide  Slavehandel  har  i  den  henseende  kun  sluttet  sig 
til  andre  foreninger,  der  arbejder  for  at  værne  kvinden  mod 
sædelig  fare. 

Der  står  ikke  i  vor  årsberetning,  at  mormonerne  er  ensbe- 
tydende med  hvid  slavehandel,  men  der  står,  at  mormonagi- 
tationen er  let  anvendelig  som  skalkeskjul  for  kvindehandel, 
og  dette  er  almindelig  anerkendt  indenfor  Nationalkomiteerne. 

Der  står  ikke  i  årsberetningen,  at  der  i  1912  er  bortført  over 
100  danske  kvinder  af  mormoner  til  Amerika,  men  dette  tal 
er  nået  ved  en  opsummering  i  en  længere  årrække,  og  jeg 
antager,  De  selv  da  vil  erkende  dets  rigtighed. 

Hermed  må  vor  private  brevveksling  om  dette  emne  be- 
tragtes som  afsluttet. 

Ærbødigst 
Axel  Liljefalk 

Efter  dette  sendte  jeg  et  brev,  dateret  den  5te  januar  1914, 
sålydende: 

Hr.  Oberst  Liljefalk,  R.  af  Dbg. 

Jeg  har  modtaget  Deres  ærede  brev,  dateret  den  27.  decem- 
ber 1913,  som  jeg  først  fik  nogle  dage  senere,  da  det  var  sendt 
til  Rigsdagen,  som  for  tiden  har  ferie.  De  slutter  dette  brev 
med  at  sige,  hermed  må  vor  private  brevveksling  om  dette 
emne  betragtes  som  afsluttet,  og  for  så  vidt,  som  De,  hr. 
oberst,  virkelig  havde  besvaret  mine  tre  breve,  så  kunne  jeg 
give  Dem  ret,  men  De  går  udenom  kærnen  i  mine  breve,  nem- 
lig at  bevise,  at  de  sidste  dages  hellige  drev  kvindehandel,  og 
at  fremføre  beviser  for  Deres  i  beretningen  for  1912  sensations- 
vækkende  oplysninger,  at  mormonerne  havde  bortført  flere 
hundrede  danske  kvinder. 

Jeg  vidste  godt,  at  det  var  usandfærdige  beskyldninger,  der 
var  rettet  imod  dette  samfund,  og  som  De,  hr.  oberst,  så  grun- 
digt har  erkendt  ved,  at  De  ikke  har  fremført  et  eneste  be- 
vis for  en  eneste  bortførelse,  medens  der  i  beretningen  står, 
at  flere  hundrede  danske  kvinder  er  bortført  til  Amerika  af 
mormoner. 

Dette  afsnit  i  beretningen  for  1912  er  skrevet  på  en  sådan 
tendentiøs  måde,  at  enhver,  som  læser  den,  vil  få  det  indtryk, 
at  disse  flere  hundrede  kvinder  er  bortført  i  løbet  af  1912, 
dette  år,  som  beretningen  omhandler;  nu  fortæller  De  i  Deres 
sidste  brev,  at  disse  flere  hundrede  er  en  opsummering  i  en 
længere  årrække  og  mener  så,  at  jeg  vil  anerkende  dens  rig- 
tighed, nej  aldeles  ikke,  hverken  på  et  år  eller  i  den  tid  Kir- 
ken har  bestået.  De  selv  møder  jo  lige  så  fattig  på  beviser, 
selv  om  De  nu  fortolker  det,  at  dette  er  på  en  længere  årrække. 
Ej  heller  har  jeg  fået  noget  svar  på,  om  det  er  meningen,  at 

de  sidste  dages  hellige  skal  have  skyld  for  de  i  fortsættelse 
hermed  omtalte  flere  tusinde  kvinder,  der  forsvinder  årligt  i 
Chicago;  dette  må  være  hensigten,  thi  ellers  må  der  absolut 
have  stået  et  punktum,  når  en  ny  sag  skulle  omtales,  og  ikke 
et  semikolon,  hvor  der  umiddelbart  efter  omtalen  af  de  flere 
hundrede  kvinder,  der  er  bortført  her  fra  landet,  står:  det  er 
ligeledes  en  bevislighed,  at  der  i  en  by  som  Chicago  forsvin- 
der flere  tusinde  kvinder  årligt  o.  s.  v.  Og  når  De  ikke  har 
svaret  på  dette,  så  må  det  vel  være  ensbetydende  med,  at 
hensigten  er  den,  at  det  skal  forstås  således:  at  også  disse 
flere  tusinde  unge  kvinder  skal  skrives  på  vor  forsvindings- 
konto. 

Ja,  hr.  oberst,  efter  dette  må  jeg  også  indrømme,  at  videre 
brevveksling  er  overflødig;  fra  min  side  kan  den  godt  være  af- 
sluttet, thi  grundigere  falliterklæring  end  den,  De  har  sendt 
mig  i  det  sidste  brev,  kan  jeg  ikke  forvente  at  få.  De  siger 
faktisk  deri,  at  Komiteen  ingen  beviser  har  og  ingen  kan  skaf- 
fe, omendskønt  beretningen  siger,  det  er  konstateret  (altså  be- 
vist, at  flere  hundrede  o.  s.  v.)  og  De  har  samtidig  dermed 
indrømmet,  at  beretningen  ikke  har  noget  som  helst  med  sand- 
heden at  gøre  på  dette  punkt,  ligesom  De  dermed  må  ind- 
rømme, at  det  er  en  falsk  fremstilling,  Komiteen  har  givet 
overfor  Kultusministeriet,  da  denne  i  1912  indsendte  et  andra- 
gende om,  at  der  måtte  blive  gjort  udveje  til  at  hindre  den 
om  sig  gribende  og  som  skalkeskjul  for  kvindehandel  let  an- 
vendelige mormonagitation. 

Jeg  synes,  at  den  sag,  De  arbejder  for,  hr.  oberst,  er  så  god 
i  sig  selv,  at  Komiteen  ikke  skulle  bruge  falske  beskyldninger 
overfor  vort  samfund,  blot  for  at  sagen  skal  komme  til  at  se 
så  forfærdelig  ud  som  mulig  . .  . 

Når  jeg  derfor  i  særlig  grad  har  henledt  min  opmærksom- 
hed på  de  før  omtalte  afsnit  i  beretningen,  så  er  det,  fordi 
som  De  nok  ved  at  jeg  er  medlem  af  dette  kirkesamfund  og 
har  været  det  i  over  21  år.  Jeg  kender  disse  missionærer,  som 
der  sigtes  til,  jeg  har  kendt  flere  hundrede  af  disse  mænd, 
som  er  udsendt,  og  hvor  hver  især  ofrer  et  par  år  eller  mere, 
uden  at  få  en  øre  for  deres  arbejde,  men  må  selv  afholde  ud- 
gifterne til  rejsen  herover,  betaler  selv  deres  ophold  her,  kost 
og  logis  o.  s,  v.,  og  alle  disse,  som  jeg  har  lært  at  kende  gen- 

begynder  i  hjemmet 


af  Arthur  J.  Godfrey 


Alle  vore  tanker,  vore  handlinger  og  hvad  vi  udretter 
bør  foretages  med  forjættelsen  om  evigheden  drivende  os 
fremad: 

»Thi  se,  dette  er  min  gerning  og  herlighed  —  at  tilveje- 
bringe udødelighed  og  evigt  liv  for  mennesket.«  (Moses 
1:39). 

Vi  ser  således,  at  Gud,  vor  himmelske  Faders  hovedfor- 
mål er  evigt  liv  for  os.  Da  dette  er  tilfældet,  er  ægteskabs- 
pagten, foreningen  af  to  loyale  hjerter  for  Guds  åsyn,  i 
sandhed  nødvendig  til  dette  formål. 

».  .  .  ægteskabet  er  indstiftet  af  Gud  for  menneskene. 

Derfor  er  det  lovligt,  at  en  mand  har  en  hustru,  og  de 
to  skal  blive  ét  kød,  for  at  jorden  kan  opfylde  formålet 
med  sin  skabelse.«   (L.  &  P.  49:15—16). 

»Der  findes  tre  himle  eller  grader  i  den  celestiale  herlig- 
hed. 

P'or  at  opnå  den  højeste  må  et  menneske  indtræde  i  den- 
ne præstedømmets  orden,  hvormed  der  menes  den  nye  og 
evige  ægteskabspagt.«    (L.  &  P.  131:1 — 2). 

Vi  ved,  at  sådanne  vielser  udføres  og  kun  kan  udføres 
i  et  af  Herrens  templer,  ved  en  der  har  den  rette  myn- 
dighed. 

Undervisningen  om  denne  forståelse  af  evigt  liv  må  be- 
gynde i  hjemmet  —  forældrene  er  fælles  om  dette  umåde- 
lige ansvar.  Hver  dag  i  deres  liv  bør  være  et  levende  eks- 
empel på  de  belønninger,  som  kan  komme  ved  at  man 
lever  i  harmoni  med  evangeliets  standarder.  Det  hjem,  hvor 
»jeg«  glider  over  i  »vi«,  »mig«  i  »os«,  »mit«  i  »vores«, 
hvor  mand  og  hustru,  fader  og  moder,  vandrer  ad  livets  sti, 
begavet,  styrket  og  forenet  ved  det  hellige  præstedømme, 
og  inspireret  og  drevet  fremad  ved  håbet  om  evigheden, 
er  det  hjem,  hvor  evigt  ægteskab  begynder. 

Det  er  det  hjem,  hvor  ærlighed  og  sanddruhed  er  alt- 
overskyggende, hvor  kærlighed  og  venlighed  findes  i  over- 
flod, hvor  Visdomsordet  efterleves,  hvor  bønner  —  fami- 
liebønner og  personlige  —  fremsiges,  og  Kirkens  autorite- 
ter opretholdes  fuldtud.  Det  er  den  familie,  som  fik  sin 
begyndelse  i  templet  og  hvor  fader  og  moder  besøger 
templet  ofte  for  at  forny  deres  ægteskabspagter.  Det  er  den 
familie,  hvor  galanteri  aldrig  hører  op,  hvor  »tak«  og 
»vær  så  venlig«  eller  »det  var  en  dejlig  middag«  ofte  hø- 
res, hvor  døren  høfligt  åbnes  for  moder  og  datter  og  hvor 
fødselsdage  og  andre  mærkedage  huskes,  om  ikke  med 
andet,  så  med  den  kærlige  bemærkning,  »jeg  elsker  dig«. 
Det  er  den  familie,  som  arbejder  sammen,  leger  sammen 
og  bliver  sammen  — ■  som  begyndte  med  en  evig  plan  og 
vil  udarbejde  sin  plan  om  evig  fortsættelse. 

Børn  er  aldrig  for  små  til  at  lægge  mærke  til  dette  i 
hjemmet,  at  se  en  fader,  som  tager  sig  af  tingene,  og  en 
moder,  som  elsker,  forældre  som  lærer  deres  børn  at  være 
lydige,  at  arbejde  og  at  stå  skulder  ved  skulder  og  dele 
ansvaret.  Det  er  den  familie,  hvis  børn  tager  deres  tur  med 
familiebøn,  som  bliver  døbt  som  medlemmer  af  Kirken 
i  den  rette  alder,  hvis  sønner  bliver  ordineret  til  præste- 
dømmet, og  hvis  sønner  og  døtre  betragter  et  vidnesbyrd 
som  noget  af  det  vigtigste  i  deres  liv. 


Fader  og  moder  må  udvikle  og  bevare  fuldstændig  tro  og 
tillid  til  deres  børn,  særlig  når  de  unge  kommer  ind  i  teen 
age-alderen.  Så  vil  sønner  og  døtre  søge  deres  elskede  for- 
ældres råd  og  vejledning.  Hvis  dette  bliver  mønsteret  i 
hjemmet,  vil  Kirkens  råd  blive  fulgt:  tidlig  forlovelse,  tid- 
ligt ægteskab,  sørgelige  oplevelser  vil  blive  undgået,  og  i 
stedet  for  vil  uddannelse,  missioner  og  opbygningen  af  et 
solidt  grundlag  i  livet  være  det  vigtigste. 

Må  jeg  citere  fra  vor  elskede  profet  og  leder,  Præsident 
David  O.  McKay: 

»Tempelægteskab  er  umiddelbart  tiltrækkende;  det  er  vi- 
denskabeligt sundt;  og  enhver  ung  mand,  som  bringer  sin 
elskede  med  til  et  tempel  bør  gøre  det  med  den  forståelse, 
at  deres  forbindelse  vil  blive  lige  så  evig  som  den  kærlig- 
hed, der  har  bragt  dem  til  alteret;  og  det  er  der  ingen 
tvivl  om. 

Før  man  kan  blive  viet  i  templet  kræves  det,  at  man 
har  levet  et  rent  liv.  Du  har  den  forvisning,  unge  dame, 
at  den  mand  som  du  skal  ægte,  bringer  dig  et  rent  legeme. 
I  har  begge  forvisningen  om,  at  livets  kilde  er  ubesmittet. 

I  korthed:  Unge  mænd  og  kvinder,  som  vil  leve  det  lyk- 
keligste liv,  ville  gøre  vel  i  at  forberede  sig  til  at  blive 
værdige  til  den  form  for  ægteskab,  som  Gud  har  ordineret 
—  foreningen  af  en  mand  og  en  kvinde,  der  er  værdige  til 
at  få  deres  vielse  højtideligholdt  i  den  Allerhøjestes  tempel. 
Når  de  dér  som  sande  elskende  knæler  for  at  skænke  hin- 
anden deres  tro,  kan  de  hver  især  være  forvisset  om  føl- 
gende: 

For  det  første,  at  deres  ægteskabs  bane  begynder  i  ren- 
hed. De  børn,  der  kommer  for  at  velsigne  forbindelsen,  er 
garanteret  en  kongelig  fødsel,  så  vidt  angår  det  at  arve 
et  rent  legeme. 

For  det  andet,  at  deres  religiøse  synspunkter  er  de  sam- 
me. Vanskeligheden  ved  at  opdrage  børn  rigtigt  skærpes, 
når  fader  og  moder  har  forskellige  meninger  med  hensyn 
til  dogmer  og  kirkelig  tilknytning  .  .  . 

For  det  tredie,  at  deres  løfte  afgives  med  tanken  om  en 
evig  forbindelse,  der  ikke  skal  brydes  af  ubetydelige  mis- 
forståelser eller  vanskeligheder. 

For  det  fjerde,  at  en  pagt,  der  er  indgået  i  Guds  nær- 
værelse og  beseglet  af  det  hellige  præstedømme,  er  mere 
bindende  end  noget  andet  bånd. 

For  det  femte,  at  et  ægteskab,  der  er  begyndt  således,  er 
lige  så  evigt  som  kærligheden,  den  menneskelige  sjæls  mest 
guddommelige  kendetegn. 

For  det  sjette,  at  familieenheden  vil  blive  ved  at  være 
ubrudt  i  al  evighed. 

Unge  mænd  og  unge  kvinder,  må  Gud  velsigne  jer  til  at 
bevare  jeres  liv  uplettet,  at  I  kan  gå  i  bøn  til  Gud  og 
bede  Ham  vejlede  jer  i  valget  af  jeres  ægtefælle,  og  at  I 
efter  at  have  valgt,  begge  vil  leve  således,  at  I  kan  komme 
ind  i  Guds  hus,  og  hvis  Han  var  tilstede  og  spurgte  jer  om 
jeres  liv,  at  I  da  ærligt  kunne  svare  Ham:  »Ja,  vi  er  rene.«« 

(Fra  Præsident  David  O.  McKay:  »Evangeliske  idealer«, 
side  370—372). 

(Fra  The  Instructor,  marts  1966). 


177 


Den  anden  artikel  i  serien 


»Sådan  er  drenge« 


Gensidig  Uddannelses  Forening 


Kort  G.U.F.  Nyt 


Tak 

Det  er  stadig  sommer,  når  disse  linier  læses.  Også  tryk- 
kerier holder  sommerferie,  hvorfor  »Stjernen«  denne  gang 
går  ekstra  tidligt  i  trykken.  Vi  kan  derfor  ikke  nå  at  få 
en  beskrivelse  af  det  nordiske  ungdomsstævne  med  i  denne 
omgang,  men  må  vente  til  septembernummeret.  Imidlertid 
vil  vi  gerne  sige  tak  til  alle,  der  det  sidste  halve  år  har 
slidt  i  det  for  at  få  Danmark  repræsenteret  så  godt  som 
muligt  ved  »Festinord«.  Det  har  været  meget  krævende, 
men  vi  håber  at  det  også  har  givet  både  udvikling,  erfa- 
ring og  fornøjelse.  I  ved  nok,  at  »arbejde  adler«,  så  en  hel 
del  G.U.F.  folk  må  være  steget  betydelig  i  rangklasserne 
i  løbet  af  disse  seks  måneder. 

Pigebelønninger 

Vi  er  ved  G.U.F.  årets  slutning  og  enhver  G.U.F.  med 
en  dygtig  og  påpasselig  pigesekretær  kan  prise  sig  lykke- 
lig. Tiden  er  inde  til  at  gå  i  gang  med  optællingen  af  pige- 
rapporterne,  for  at  finde  frem  til,  hvem  der  har  tjent  sin 
personlige  belønning.  Uden  den  kan  klassebelønningen  ikke 
tildeles  undtagen  i  ganske  særlige  tilfælde,  hvor  en  speciel 
belønning  kan  gives.  Spørg  distriktet  til  råds.  Den  velførte 
røde  rapportbog,  jævnligt  (en  gang  om  måneden)  sammen- 
lignet med  det  hvide  klassekort  og  lærerindens  grønne  rap- 
portbog (teachers  record  book)  vil  gøre  arbejdet  let  at 
overse.  I  tvivlsspørgsmål  må  der  sammenlignes  med  pi- 
gens eget  lille  personlige  rapportkort,  som  hun  bør  føre 
og  tjekke  af  med  sin  lærerinde  en  gang  om  måneden,  hvis 
hun  vil  være  helt  sikker  på  at  alt  går  rigtigt  til  på  trods 
af  f.  eks.  skiftende  sekretærer  eller  sygdom  blandt  lederne. 
Det  viser  også  at  pigen  virkelig  er  interesseret  i  kravene, 
at  hun  selv  holder  regnskab  med  opfyldelsen  af  dem. 
Uden  den  personlige  belønning  — ■  ingen  klassebelønning. 
For  klassearbejdet  har  lærerinden  ansvaret,  og  hun  skal 
underskrive  ansøgningen  om  klassebelønninger. 

Blanketterne  til  disse  ansøgninger  er  på  engelsk,  men  vil 
i  år  blive  ledsaget  af  en  oversættelse  for  at  lette  arbejdet 
og  sikre  forståelsen  af  såvel  opgaven  som  ansvaret. 

Vi  glæder  os   til  resultaterne. 

G.U.F. s  Hovedbestyrelse 
Anni  Ringheim 


af  Cleon  Skousen,  Salt  Lake  City. 


Alderen  uden  fornuft 

Når  man  først  læser  denne  overskrift,  kan  den  synes 
lidt  skrap,  og  unge  forældre  med  en  baby  på  et  par  måne- 
der synes  måske  den  er  direkte  fornærmende.  »For  hvad 
menes  der  egentlig  med  »alderen  uden  fornuft«,  vores  lille- 
bror er  da  noget  af  det  mest  vidunderlige  og  intelligente  på 
denne  jord.  « 

Hvis  babyen  selv  kunne  analysere  situationen  og  tale, 
ville  han  sikkert  sige:  »Ja,  det  kan  I  lige  stole  på  jeg  er«, 
men  samtidig  ville  han  sikkert  også  indrømme,  at  hans 
forældre  faktisk  aldrig  forlanger,  at  han  skal  foretage  sig 
noget  fornuftigt.  Spædbarnet  får  lov  til  at  gøre  lige  præ- 
cis, hvad  det  har  lyst  til.  Spiser,  når  det  er  sulten,  falder 
i  søvn,  når  det  er  træt,  smiler  når  det  er  glad,  skriger, 
når  det  er  våd  og  skinner  af  stolthed,  når  familien  roser 
det.  Han  får  som  regel  lige  præcis  hvad  han  ønsker  og  i 
de  mængder,  der  er  mest  behagelige;  faktisk  lever  han  i  et 
overflødighedens   land. 

Dette  er  naturligvis  præcis  som  det  skal  være.  Gennem 
en  normal  drengs  første  måneder  optager  hans  lille  hjerne 
alle  de  vidunderlige  og  behagelige  ting,  der  følger  med  det 
at  blive  elsket,  opvartet,  talt  til,  passet  osv.,  og  det  får 
ham  til  at  føle  sig  velkommen  og  ønsket. 

Senere  er  det  nødvendigt  for  forældrene  at  lære  lille- 
brors hjerte,  at  livet  er  fuldt  af  pligter  og  vaner,  og  at 
man  er  nødt  til  at  tage  hensyn  til  andre.  Det  er  i  denne 
periode,  at  de  nye  forældre  gennem  sved,  tårer  og  tålmo- 
dighed må  sande,  at  alderen  mellem  1  og  3  år  er  »alderen 
uden  fornuft«. 

Spædbarnet  —  et  mirakel 

I  mellemtiden  ville  det  være  passende  at  finde  ud  af, 
hvad  et  spædbarn  egentlig  er.  Videnskabsmænd  har  aldrig 
været  i  stand  til  fuldt  ud  at  forklare,  hvorledes  børn  ska- 
bes. De  forklarer,  at  de  ved,  hvad  der  sker,  men  ikke 
hvordan.  Vi  ved,  at  et  foster  begynder  som  en  enkel  lille 
celle,  men  derfra  og  så  til  at  blive  et  menneske  er  endnu 
et  mysterium. 

I  dr.  Alexis  Carrels  bog  »Mennesket  —  det  ukendte«, 
skriver  han,  at  hver  menneskecelle  opfører  sig  som  om  den 
havde  samme  intelligens,  som  vi  har.  »Hver  celle  synes  at 
opfange  alt,  hvad  der  foregår  omkring  den  og  at  kunne 
indordne  sig  under  nye  forhold,  når  det  er  nødvendigt. 
Hele  dens  natur  kan  forandres  for  at  kunne  modstå  noget 
uventet.  Det  er  som  om  en  celle  kender  sine  fremtidsudsig- 
ter og  selv  er  med  til  at  realisere  dem.  Hele  udviklingspro- 
cessen er  så  indviklet  og  så  uforståelig,  at  de  fleste  viden- 
skabsmænd har  måttet  indrømme,  at  et  barn  er  en  direkte 
gave  fra  Gud  eller  et  mirakel.« 

21  dage  efter  at  den  lillebitte  celle  er  begyndt  at  udvikle 
sig  til  et  menneske,  vil  den  have  dannet  små  knopper,  som 
senere  bliver  til  ben  og  arme.  Den  vil  også  allerede  have 
udviklet  den  simpleste  hjertestruktur,  og  inden  der  er  gået 
ti  dage,  vil  det  lille  hjerte  begynde  at  slå.  Efter  60  dage 
er  cellen  kun  blevet  lidt  større,  men  næse,  mund  og  ører 
er  allerede  begyndt  at  dannes. 

Efter  90  dage  er  fosteret  blevet  et  par  centimeter  langt 
og  er  begyndt  at  fungere  nogenlunde  normalt.  Hjernen  har 
udviklet  nervefibre,  der  går  ned  gennem  armene  og  benene, 
og  hjernens  reflekser  gør  det  muligt  for  hænderne  at  åbne 
og  lukke  sig  rytmisk.  De  første  menneskelige  tegn  er  be- 
gyndt. 

På  dette  tidspunkt  har  fingrene  og  tæerne  også  fået 
negle.  Under  graviditetsperioden  er  der  ingen  forbindelse 
mellem  moderens  nervesystem  og  fosteret.  Derfor  har 
intet  af  det  moderen  ser  og  føler  nogen  effekt  på  barnet, 
efter  4*/i  måned  er  barnet  nået  halvvejen.  Hjernen  kan  nu 
få  fosteret  til  at  flytte  sig  og  til  at  tvinge  arme  og  ben  til 
at  bevæge  sig  frem  og  tilbage.  En  læge  kan  nu  undersøge 
hjerteslagene,  og  moderen  kan  for  første  gang  mærke 
barnets  skiftende  position. 

Efter  den  6.  måned  er  barnet  i  stand  til  at  bevæge 
musklerne  i  ansigtet  og  kan  endog  hikke  og  nyse.  Tre 
måneder  senere  er  det  parat  til  at  blive  født.  Vægten  er 
som  regel  6 — 7  pund  og  nogle  babyer  har  endog  lært  at 
sutte  på  finger  inden  de  bliver  født.  Fra  sin  stille,  mørke 
og  behagelige  verden  i  moderens  mave  er  barnet  nu  ru- 
stet til  at  møde  verdens  lys  og  larm  og  familiens  jubel. 

Et  portræt  af  de  første  år 

Det  vil  tage  mange  år  før  spædbarnet  lærer,  hvad  der  er 
rigtigt,  hvad  der  er  fornuftigt,  godt,  morsomt  osv.,  og  det 
er  manglen  på  alt  dette  der  får  lillebror  til  at  opføre  sig 
som  en  baby  og  ikke  en  voksen.  Han  mangler  at  lære  en 
masse,  men  for  øjeblikket  er  han  slet  ikke  fysisk  udrustet 
til  at  lære  alt.  Musklernes  udvikling  begynder  oppefra,  og 
i  en  alder  af  tre  måneder  har  han  som  regel  fået  kontrol 
over  de  12  små  muskler,  der  dirigerer  øjnene,  nu  kan 
han  for  alvor  begynde  at  genkende  sin  mor.  Han  kikker 
intenst  på  hende,  når  hun  snakker  til  ham,  og  smiler 
tilbage,   når  hun  smiler  til  ham. 

Efter  seks  måneder  er  musklerne  i  nakken  og  skuldrene 
blevet  stærkere  og  armmusklerne  har  fået  en  kolossal 
energi.  Så  når  han  ønsker  noget,  kan  han  blot  række  ud 
efter  det.  Han  genkender  familiemedlemmer  og  føler  sig 
ofte  bange,  når  de  fremmede  overfalder  ham  med  »Kuk- 
kuk« og  taler  baby-sprog.  Hvis  de  blot  gav  ham  en  chance, 
ville  han  efter  nogen  tid  varmes  op  og  selv  være  imøde- 
kommende over  for  dem. 

Efter  niende  måned  er  han  gammel  nok  til  at  sidde. 
Han  har  fået  et  par  tænder,  og  elsker  at  lege.  Hans  ryg- 
muskler hjælper  ham,  når  han  prøver  at  sidde  op,  rulle 
rundt  og  stå-  Hans  hænder  griber  om  alting  og  undersø- 
ger alt  meget  nøje.  Han  pludrer  hele  tiden  og  kan  måske 
sige   »moa«  og  »far«. 

På  sin  et-års  fødselsdag  kan  han  se  tilbage  på  et  år  fuldt 
af  udvikling  og  forandring.  Han  vejer  det  dobbelte,  og 
hans  hjerne  er  blevet  30  procent  tungere  —  og  så  er  han 
ikke  nær  så  hjælpeløs  som  ved  fødslen.  Han  kan  sige  ad- 
skillige ord  og  forstår  de  simpleste  ordrer.  Han  kan  skelne 
mellem  forskellige  tonelag  og  ved,  hvad  de  betyder.  Han 
hopper  op  og  ned  på  moderens  skød,  står  selv  eller  kan 
måske  gå.  Han  bevæger  sig  i  hvert  fald  hele  tiden  og  krav- 
ler rundt  over  det  hele.  Han  begynder  at  spise  alt,  hvad 
han  kommer  i  nærheden  af,  skal  prøve  alt,  og  er  som 
oftest  ret  besværlig. 

Portræt  af  en  to-årig 

Den  to-årige  er  præget  af  bevægelighed  og  selvstændig- 
hed. Han  er  i  stand  til  at  gå,  løbe  og  klatre.  Han  åbner 
skuffer,  bruger  stole  til  at  nå  op  til  medicinskabet  for  at 
få  sig  en  lille  tår  spændende  medicin  fra  den  fine  grønne 


flaske.  Han  har  en  svaghed  for  skarpe  knive,  rottegift, 
farlig  medicin  og  andre  uhyrligheder,  som  forældrene  må 
lære  at  gemme  væk.  Pludselig  har  han  udviklet  en  kæmpe- 
iagttagelsesevne, og  han  lægger  mærke  til  alt,  han  kan  se 
forskel  på  et  lille  og  et  stort  stykke  kage,  han  synes  bedre 
om  den  røde  end  den  blå  bil  og  kan  se  forskel  på  for- 
skellige størrelser  og  former.  Samtidig  begynder  historie- 
fortællings-alderen. Der  findes  intet  bedre  end  historien 
om  »De  tre  små  bjørne«,  »Askepot«  og  alle  de  andre  gode 
eventyr. 

Han  er  en  stor  dreng  nu  og  løber  måske  og  leger  uden- 
for i  haven.  Sommetider  kommer  han  spænende  ind  og 
fortæller,  at  han  skal  på  toilette.  Man  man  kan  ikke  for- 
lange, at  han  skal  kunne  holde  sig  helt  ren  endnu.  Han 
bliver  lykkelig,  hvis  man  roser  ham,  når  han  er  tør,  men 
man  må  aldrig  skælde  ham  ud  og  sige  han  er  uartig, 
hvis  han  kommer  ind  med  våde  bukser. 

Han  sutter  sandsynligvis  på  finger  eller  sut,  men  læ- 
gerne siger,  at  det  skal  man  ikke  bekymre  sig  om.  Det 
er  snarere  et  naturligt  instinkt  end  en  dårlig  vane.  Hvis 
ikke  sutteriet  tager  overhånd  vil  det  hverken  beskadige 
hans   mund,   tænder   eller  karakter. 

En  dag  opdager  den  to-årige,  at  det  er  morsomt  at  smide 
legetøj  på  gulvet,  og  snart  finder  han  ud  af,  at  det  er  end- 
nu morsommere  med  mad,  som  siger  den  herligste  lyd, 
når  det  rammer  det  bare  køkkengulv.  Mor  siger  sådan 
nogle  arrige  lyde  og  spæner  hele  tiden  rundt  og  samler 
op.  Barnet  skal  med  det  samme  lære,  at  det  er  forkert. 
Ellers  kan  forældrene  godt  være  forberedt  på  at  samle  op 
efter  sønnen  de  kommende  år. 

Forældrene  må  vide,  at  det  er  ganske  naturligt  og  ikke 
uartigt,  når  den  lille  begynder  at  hive  bøgerne  ud  af  reo- 
lerne, vaser  på  gulvet,  sæben  ud  af  badekarret,  aviserne 
fra  bordet  osv.  Han  vil  være  selvstændig  nu  og  vise,  at  han 
kan  udføre  noget.  Da  han  endnu  ikke  har  lært  at  udføre 
noget  fornuftigt,  må  han  vise  sin  skaberkraft  ved  at  for- 
andre noget.  F.  eks.  få  badeværelsegulvet  til  at  ligne  et 
vandbassin.  Han  vil  selv  spise  sin  mad  og  klæde  sig  på, 
og  man  skal  lade  ham  gøre  det  selv,  indtil  han  finder  ud 
af,  at  han  ikke  kan  gøre  det  alene. 


Den  lille  hjerne 

Det  er  på  tide  vi  ser  lidt  på  juniors  hjerne.  Til  vores 
forbavselse  finder  vi  ud  af,  at  han  har  en,  selvom  han  sjæl- 
dent viser,  at  han  bruger  den.  To  ting  skaber  problemer 
for  børn  mellem  2  og  3  år.  For  det  første  er  hans  hjerne 
ikke  i  stand  til  at  tænke  over  mere  end  én  ting  ad  gangen. 
Hvis  han  er  ivrig  efter  at  vise  sin  mor  noget,  glemmer 
han  alt  om  ikke  at  smække  med  døre  og  gå  ind  på  det  ny- 
vaskede gulv  med  store  støvler.  Og  for  det  andet  opdager 
han,  at  der  er  noget,  der  hedder  valgfrihed.  Af  mangel 
på  erfaring,  ved  han  ikke  hvad  han  skal  vælge,  og  væl- 
ger som  regel  begge  dele.  Han  er  altid  bange  for  at  miste 
et  eller  andet,  og  som  regel  er  han  overbevist  om,  at  hans 
forældre  har  valgt  forkert,  og  at  han  mister  sit  livs 
chance. 

Lillebror  begynder  nu  pludselig  ikke  at  ville  have  grøn- 
ne ærter  mere,  men  kun  gulerødder  til  middagsmaden  — 
og  lad  ham  dog  endelig  få  det.  Nu  tror  De  måske,  at  han 
så  bliver  forkælet  og  ødelagt,  men  inden  der  er  gået 
en  måneds  tid,  skal  han  nok  finde  ud  af,  at  han  faktisk 
ikke  er  så  god  til  at  vælge  selv,  og  at  gulerødder  evigt  og 
altid  er  for  kedeligt.  Han  er  kommet  i  en  alder,  hvor  han 
vil  have  sin  egen  vilje,  og  han  kan  udmærket  godt  finde 
på  at  skrige,  nive  og  sparke  og  te  sig  som  en  vild.  Her  er 
det,    forældrene    skal    skride    klogt    til    værks.    Bønner    og 

lange  overtalelser  og  løfte  om  guld  og  grønne  skove, 
får  ham  til  at  føle,  at  han  har  dem  i  sin  hule  hånd.  Men 
at  blive  gal  med  det  samme  er  mindst  lige  så  tåbeligt.  Man 
må  finde  den  gyldne  middelvej,  som  er  forskellig  for  hvert 
barn.  Hvis  lillebror  ikke  vil  ind  og  spise,  prøver  man  et 
par  gange  at  henlede  opmærksomheden  på  noget  andet, 
men  endelig  ikke  for  længe.  Hvis  han  ikke  lystrer,  tager 
man  ham  roligt  med  ind  i  huset,  ligegyldigt  hvor  meget 
han  skriger  og  sparker.  Man  må  huske  at  være  konse 
kvent  uden  at  være  vred  eller  ophidset. 

De  små  ritualer 

Små  børn  har  som  regel  en  række  ritualer,  der  kan 
være  besværlige  for  forældrene,  men  som  får  dem  til  at 
føle,  at  de  lever  i  et  ordnet  samfund.  De  kan  umuligt 
spise  uden  deres  specielle  sølvgaffel,  den  blå  fødselsdags- 
kop  og  den  blå  tallerken.  Når  de  går  i  seng,  kan  de  ikke 


sove  uden  en  speciel  dukke  eller  bil  og  et  lille  lys  skal 
være  tændt.  Disse  ordninger  betyder  så  meget  for  2 — 3 
års  barnet,  og  vi  skal  ikke  tage  dem  fra  ham.  Inden  der 
er  gået  et  par  år  eller  to,  vil  de  slet  ikke  betyde  så  meget 
mere. 

Lillebror  er  også  begyndt  at  blive  så  modig,  så  modig 
—  han  tør  alt,  kravler  op  alle  steder  og  er  overbevist  om 
sin  egen  styrke.  Han  bør  altid  være  under  observation 
eller  lukket  inde  i  en  have  eller  lignende. 

Kort  før  junior  fylder  tre,  bliver  han  som  regel  et  no- 
genlunde fornuftigt  væsen.  Han  kan  nu  underholde  sig 
selv,  spise  selv,  klæde  sig  på  og  holde  sig  ren.  Forældrene 
føler  for  første  gang,  at  de  har  fået  noget  ud  af  deres  tål- 
modighed —  og  de  skal  sandelig  også  nyde  denne  des- 
værre alt  for  korte  periode.  Der  går  nemlig  ikke  mange 
måneder  før  barnet  når  til  den  »virkelig  dynamiske  al- 
der«. 


KREDSLÆRERINDERNES 


AudsåaÅ 


FASTEDAGEN  OCj  \&6t&o\r&t 


Tekst:  »1  skal  vedblive  i  bøn  og  faste.«   (L.  &  P.  88:76). 
Formål:   At  lære,   hvorfor   og  hvorledes   vi  bør  iagttage 
Fastedagen. 

Med  hvilket  formål  skal  vi  faste?  Hvorledes  skal  vi  fa- 
ste? Herren  har  givet  os  svar  på  disse  spørgsmål  ved 
selv  at  stille  nogle  spørgsmål: 

»Er  det  faste  efter  mit  sind,  den  dag,  da  et  menne- 
ske spæger  sig?  At  hænge  med  sit  hoved  som  siv,  at 
ligge  i  sæk  og  aske,  kalder  du  det  for  faste,  en  dag, 
der  behager   Herren?   Nej,  faste   efter  mit   sind   er  at 
løse  gudløsheds  lænker,  at  løse  ågets  bånd,  at  slippe 
de   kuede  fri   og   sønderbryde   hvert   åg,   at  bryde   dit 
brød  til  den  sultne,  bringe  hjemløse  stakler  i  hus,  at 
du  klæder  den  nøgne,  du  ser  .  .  .«   (Es.  58:5 — 7). 
Faste  er  et  udvortes  udtryk  for  vor  indre  tro  på  Gud. 
Ved  frivilligt  at  undvære  mad  i  en  tidsperiode,   erkender 
vi   åbenlyst  vor   afhængighed   af  Gud   og  vor   villighed   til 
at  lyde  Ham.  Vor  sult  løsner  ugudelighedens  lænker;  den 
minder  os  om  de  store  velsignelser,  Gud  har  givet  os,  og 
den  bereder  os  til  at  give  udtryk  for  vor  taknemmelighed 
og  til  at  bede  i  ydmyghed  om  at  velsignelserne  må  fort- 
sætte. Vor  åndelige  styrke  øges,  efterhånden  som  vor  legem- 
lige   styrke    nedbrydes.    Ordene    »faste«    og    »bøn«    hører 
ganske   naturligt   sammen.    Selv   Frelseren   fastede,   for   at 
Hans   samfund   med   Faderen  kunne   blive  mere  fuldkom- 
ment. 

En  anden  hensigt,  en  materiel,  fremkommer  også  i 
Esajas'  ord.  Den  sultne  kan  blive  mættet,  den  hjemløse 
finde  husly  og  den  nøgne  blive  klædt  med  de  offergaver, 
der  ydes  af  dem,  som  faster. 

Præsident  Brigham  Young  beskrev  engang  Fastedagens 
oprindelse  i  Kirken.  Den  indførtes  af  Joseph  Smith  i  Kirt- 
land: 

»Den  skulle  holdes  engang  om  måneden  ...  og  alt, 
hvad  man  ellers  ville  have  spist  den  dag  af  mel,  eller 
kød,  smør  eller  frugt  eller  hvad  som  helst,  skulle 
bringes  med  til  fastemødet  og  overgives  til  en  bestemt 


person,  der  var  udvalgt  til  at  tage  sig  af  det  og  ud- 
dele det  blandt  de  fattige.«  (Discourses  of  Brigham 
Young,  Widtsoe,  John  A.,  p.  169). 
I  1855  da  de  hellige  i  Utah  igen  var  i  en  forfærdelig  nød, 
understregede  præsident  Young  igen  denne  lov.  Han  er- 
klærede den  første  torsdag  i  hver  måned  for  fastedag. 
Den  mad,  der  derved  blev  sparet,  skulle  gives  til  de  træn- 
gende. Denne  torsdag  fortsatte  man  med  indtil  1895,  da 
den  blev  forandret  af  præsident  Wilford  Woodruff  til 
den  første  søndag  i  hver  måned,  så  at  alle  kunne  være 
med  uden  at  skulle  forlade  deres  arbejde.  Instruktionerne 
blev  gentaget.  Man  skulle  ikke  spise  noget  fra  lørdag  aften 
indtil  efter  Fastemødet  søndag  eftermiddag.  Den  føde, 
der  var  nødvendig  til  to  måltider,  eller  disse  måltiders 
værdi  i  penge,  skulle  gives  til  de  værdigt  trængende.  Disse 
instruktioner  følges   stadig. 

Den  rette  iagttagelse  af  den  månedlige  fastedag  i  en- 
hver familie  afhænger  for  en  stor  del  af  forældrenes  ind- 
stilling. De  må  sammen  planlægge  og  støtte  hinanden.  At 
give  børnene  lov  til  at  yde  deres  eget  fasteoffer,  vil  give 
dagen  større  betydning  for  dem.  Moderen  vil  sørge  for,  at 
aftensmåltidet  om  lørdagen  er  rigeligt  og  indbydende.  Hun 
har  tilberedt  søndagens  aftensmåltid  »i  hjertets  oprigtig- 
hed, så  din  faste  må  være  fuldkommen«.  Enkel  mad,  hur- 
tigt tilberedt  vil  blive  påskønnet  af  den  sultne  familie. 

Frelseren  fortalte,  hvorledes  vi  bør  føle  og  opføre  os, 
når  vi  faster.  Han  gav  os  også  et  vidunderligt  løfte.  Han 
sagde: 

»Når  I  faster  ,skal  I  ikke  gå  med  sørgmodig  mine 
som  hyklerne;  thi  de  gør  deres  ansigter  ukendelige, 
for  at  andre  mennesker  kan  se  på  dem,  at  de  faster; 
sandelig  siger  jeg  eder:  de  har  allerede  fået  deres  løn 
udbetalt.  Men  når  du  faster,  så  salv  dit  hoved  og  vask 
dit  ansigt,  for  at  ikke  andre  mennesker  skal  se  på  dig, 
at  du  faster,  men  kun  din  Fader,  som  er  i  løndom,  så 
skal  din  Fader,  som  ser  i  løndom,  betale  dig.« 
[Matt.  6:16—18). 

Det  er  svært  her  i  juni  måned  at  sidde  og  skrive  en  ar- 
tikel, som  først  skal  i  Stjernen  til  august  —  fra  nu  af  og  til 
den  dag  bladet  er  i  de  forskellige  søskendes  hænder  »vil 
der  være  løbet  meget  vand  i  havet«  —  jeg  tænker  her  på, 
at  vi  (de  fleste  af  os)  har  overstået  ferien,  mange  har  været 
i  Templet  (en  del  for  første  gang)  og  vi  som  er  taget  på 
denne  rejse  til  Templet,  vil  komme  hjem  til  et  nyt  Mis- 
sionspræsidentpar  —  vi  vil  lige  kunne  nå  at  komme  hjem 
og  sige  farvel  til  »det  gamle  par«  —  vi  vil  byde  »det  nye 
par«  hjertelig  velkommen  tilbage  til  Danmark  —  vi  er  en 
del,  som  ikke  kender  jer,  men  fra  de  mange,  som  kender 
jer,  har  vi  fået  et  dejligt  forhåndsindtryk  —  så  velkommen 
til  vor  nye  Missionsfader  og  -moder! 

Til  Missionspræsident  Sorenson  og  søster  Sorenson  samt 
deres  børn  vil  vi  gerne  her  fra  Søndagsskolen  sende  en 
kærlig  hilsen  med  TAK  for  alt,  hvad  de  har  været  for  os 
på  deres  store  mission  her  til  Danmark  —  det  har  for  os, 
som  har  været  i  nær  kontakt  med  dem,  været  en  rig  ople- 

Søndagsskolen 
Nadververs  for  august: 

».  .  .  i  Jesu  Kristi,  den  levende  Guds 
Søns  navn  .  .  .«    (Mormon  9:29). 

Nadververs   for   september: 

».  .  .  Og  dersom  I  altid  gør  dette,  da 
er  I  salige,  thi  I  er  bygget  på  min 
klippe.«    (3   Nephi   18:12). 

Søndagsskolesang  for  august: 

»Da  Kristi  Kirke  ved  Guds  magt«. 
(Nr.  126  i  den  blå  sangbog). 

Søndagsskolesang  for  september: 

»Når  mørk  og  trist  du  skyen  ser.« 
(Nr.   121  i  den  blå  sangbog). 


velse  at  se  den  måde  hvorpå  de  arbejdede  for  Herrens  sag 
—  de  har  virkelig  været  et  eksempel  for  os  andre! 
Hjertelig  tak  —  og  god  rejse  hjem! 

E.    Nordby   Larsen 
Søndagsskolens    Hovedbestyrelse 

NB. 

Husk  at  den  tilsendte  funktionærrapport  skal  tilbage- 
sendes —  i  udfyldt  stand! 

Månedsrapporten  skal  afsendes  til  tiden  (mandagen  ef- 
ter fastesøndag)    i   2   eksemplarer,   til  Distriktsbestyrelsen. 

Fællesrecitationsprogrammet  er  et  program,  som  skal 
udføres  (vel  at  mærke,  hvor  man  har  det  fornødne  men- 
neskemateriale), det  er  ikke  et  program,  som  blot  skal 
udføres,. hvis  man  har  lyst  dertil  —  og  det  ellers  passer 
sig  for  én  —  det  er  et  program,  som  er  givet  til  Søndags- 
skolen, og  det  er  din  og  min  pligt  at  sørge  for  at  det  bliver 
udført. 


MÅNEDENS   Skriføted 


Hvad  er  formålet  med  dette  program? 

Formålet  med  dette  program  er  at  hjælpe  elever  med  at 
indføre  visse  missionærskriftsteder  i  hukommelsen  med 
henblik  på  deres  missionærgerning  i  kirken,  og  til  at  støtte 
deres  egen  tro. 

Formålet  med  de  særlige  2V*-minuts  taler  er  at  belyse 
skriftstedets  betydning  for  kirkens  lære,  som  det  bliver 
præsenteret  for  undersøgere  af  vore  missionærer. 

Hver  tale  skal  holdes  før  den  tilhørende  recitation  af 
skriftstedet,  under  første  halvdel  af  søndagsskolemødet. 
Både  det  givne  skriftsted  og  den  forklarende  tale  skal  kort, 


men  fornuftigt,  øves  og  overhøres  i  klassen  hver  søndag 
og  hjemme  i  ca.  en  måned  forud  for  deres  præsentation 
ved  søndagsskolemødet.  Det  menes,  at  under  disse  om- 
stændigheder er  ingen  af  de  foreslåede  skriftsteder  for 
lange  eller  for  svære.  Medmindre  skriftstedet  bliver  lært 
udenad,  vil  denne  øvelse  forfejle  sit  mål. 

Læreren  anmodes  om  ikke  bare  at  give  dette  til  eleven 
med  besked  om  at  gå  hjem  og  forberede  en  tale.  Det  håbes, 
at  lærer  og  elev  kan  mødes  og  tale  sammen  om  betydnin- 
gen af  dette  skriftsted,  så  at  eleven  må  opnå  en  god  for- 
ståelse, hvad  angår  skriftstedet  og  dets  betydning. 

Udkastene  til  talerne  er  kun  lavet  for  at  give  nogle 
ideer,  der  kan  være  til  hjælp  ved  udarbejdelsen  af  en  tale. 
Man  håber,  at  lærer  og  elev  vil  søge  andre  hjælpemidler, 
f.  eks.  »JESUS  KRISTUS«  og  standardværkerne. 

Forståelsen  kan  kun  opnås  på  basis  af  anstrengelser  for 
at  opnå  den. 


Månedligt    skriftsted,    der    skal    læres    udenad    og    forslag 
til  den  ledsagende  21h-minuts   tale. 
Skriftsted  for  den  2.  oktober  1966,  kursus  7. 

Missionærskriftsted,  der  skal  læres  udenad. 
Reference:  Mark.  16:  15 — 16. 

»Og  Han  sagde  til  dem:  Gå  ud  i  al  verden  og  for- 
kynd evangeliet  for  al  skabningen! 

Den,  som  tror  og  bliver  døbt,  skal  blive  frelst;  men 
den,  som  er  vantro,   skal  blive  fordømt.« 
Forslag  til  2xh-minuts  talen 

1.  Det  foreslås,  at  den,  der  skal  tale,  får  stillet  opgaven 
mindst  tre  uger  før  den   søndag,  hvor   talen   skal   holdes. 

2.  Det  ville  være  passende,  om  det  kaldede  barn  i  løbet 
af  talen  med  sine  egne  ord  genfortalte  beretningen  om 
Jesu  død  og  opstandelse,  som  den  findes  i  Markusevan- 
geliet, kapitlerne  15  og  16.  Læreren  kan  foreslå  barnets 
forældre,  at  kapitlerne  læses  og  diskuteres  i  familien. 
Denne  proces  kan  gentages  flere  gange.  Derefter  kan  man 
bede  barnet  om  at  genfortælle  historien  med  sine  egne 
ord  for  medlemmerne  af  familien. 

Dette  kan  gøres  på  ca.  halvandet  minut,  hvis  det  øves 
flere  gange.  Bed  forældrene  om  at  sørge  for,  at  barnet 
så  vidt  muligt  ikke  lærer  sin  tale  udenad  med  undtagelse 
af  skriftstedet  (Mark.  16:15—16).  Skriftstedet  er  talens 
højdepunkt  eller  klimaks.  I  disse  to  vers  beskriver  Jesus 
for  disciplene  deres  livs  mission.  De  skal  prædike  evange- 
liet og  døbe  dem,  som  tror.  I  dag  bliver  kirkens  missio- 
nærer udtaget  til  den  samme  mission  og  bliver  instrueret 
i  at  gøre  præcis  det  samme  —  at  prædike  evangeliet  og 
døbe   dem,   som   tror   på  budskabet. 

Barnet  bør  fuldføre  sin  tale  med  at  påpege,  at  denne 
henvisning  i  Markusevangeliet  læres  udenad  af  missionæ- 
rerne og  bliver  brugt  ved  husmoder  og  andre  diskussio- 
ner om  evangeliet  som  bevis  for,  at  de,  som  ønsker  at 
slutte  sig  til  kirken  og  komme  ind  i  Guds  rige,  først  må 
tro  eller  have  tro  og  dernæst  vise  deres  tro  ved  at  blive 
døbt. 

Dette  er  et  skriftsted,  som  ethvert  medlem  af  kirken 
skulle  lære  udenad  og  diskutere  (hvert  medlem  er  en  mis- 
sionær!). 

3.  Talen  bør  præsenteres  i  klassen  før  den  holdes  for 
forsamlingen. 


Månedligt  skriftsted,  der  skal  læres  udenad  og  forslag  til 

den  ledsagende  2xk-minuts  tale. 

Skriftsted  for  den  2.  oktober  1966,  kursus  13. 

Missionærskriftsted,  der  skal  læres  udenad. 

Reference:  Matt.  27:52—53. 

»Og  gravene  åbnede  sig,  og  mange  af  de  hensovede 
helliges   legemer   opstod, 

og  de  gik  ud  af  gravene  og  kom  efter  Hans  opstan- 
delse ind  i  den  hellige  stad  og  viste   sig  for  mange.« 

Forslag  til  2xk-minuts  talen. 

Fordi  menneskets  forstand  ikke  har  kunnet  forstå,  hvor- 
dan opstandelsen  skal  foregå,  har  mange  betvivlet  og  prø- 
vet at  bortforklare  dens  realitet.  Dette  skriftsted  fremstår 
som  et  uomgængeligt  bevis  for,  at  opstandelsen  bliver  en 
meget  virkelig  genforening  af  legeme  og  ånd.  Dette  skrift- 
sted henviser  til  tiden  efter  Kristi  opstandelse.  Kristus  hav- 
de brudt  dødens  lænker,  og  mange  af  de  retfærdige  hel- 
lige, som  havde  levet  før  Ham,  opstod  efter  at  Han  var 
opstået.  Ja,  gravene  åbnedes  og  legemerne  af  dem,  der 
havde  været  døde,  opstod.  Dette  betyder,  at  legemet  og  ån- 
den igen  blev  forenede  og  personen  blev  en  levende  sjæl, 
der  aldrig  mere  skulle  smage  døden.  Der  er  ingen  misfor- 
ståelse mulig.  Det  samme  legeme,  som  lægges  i  graven,  vil 
stå  op  af  graven.  Nogle  vil  komme  før  andre  afhængigt 
af  deres  værdighed,  men  alle  vil  opstå.  Kendsgerningen  at 
vi  ikke  ved,  hvordan  dette  kan  ske,  forandrer  ikke  den 
kendsgerning  at  det  vil  ske. 

Præsident  Joseph  F.  Smith  sagde:  »Hvilken  vidunderlig 
tanke  det  er  ...  at  dem,  som  vi  må  skilles  fra  her,  vil  vi 
møde  igen  og  se  som  de  er.  Vi  vil  møde  det  samme  identi- 
ske væsen  som  vi  var  knyttet  til  i  kødet  .  .  .  ikke  en  anden 
sjæl,  et  eller  andet  andet  væsen,  eller  det  samme  væsen  i  en 
eller  anden  anderledes  form,  men  den  samme  identi- 
tet og  den  samme  form  og  lignelse,  den  samme  person  vi 
kendte  og  var  fortrolig  med  i  vor  dødelige  tilværelse,  endda 
lige  til  sårene  i  kødet.  Ikke  at  en  person  altid  vil  være 
skæmmet  af  ar,  deformiteter,  defekter  eller  svagheder,  for 
disse  vil  blive  borttaget  fra  dem  til  deres  bestemte  tid  i 
henhold  til  Guds  nåde.  Deformiteter  vil  blive  fjernet,  de- 
fekter vil  blive  elimineret,  og  mænd  og  kvinder  skal  opnå 
den  samme  perfektion  som  deres  ånder,  den  samme  per- 
fektion som  Gud  tilsigtede  i  begyndelsen  .  .  . 

Vi  vil  gå  fremad  og  udvikle  os  og  vokse  i  visdom  og 
forståelse,  men  vores  identitet  kan  aldrig  forandres.  Vi 
eksisterede  i  begyndelsen,  vil  altid  eksistere  og  vil  fort- 
sætte i  al  evighed.  Vi  er  ikke  gået  gennem  prøver  med 
legemliggørelse  i  laverestående  dyr  for  at  nå  den  perfek- 
tion, som  vi  har  opnået  som  mand  og  kvinde,  i  Guds  lig- 
nelse og  billede.  Gud  var  og  er  vor  Fader.«  (Joseph  F. 
Smith,  Gospel  Doctrine,  p.  28—32). 


Øba.: 
GARMENTS 


Søskende,  som  har  været  i  Templet,  kan  hos  deres 
grenspræsident  få  en  prisliste  over  garments  med  oplys- 
ninger om,  hvor  og  hvorledes  de  kan  købe  deres  garments. 

I  København  sælges  garments  ved  søster  Inger  Kyhlensø 
onsdag  fra  kl.  12—18  i  kirken,  Priorvej    12,  F. 

Tiende  er  et  friviligt  bidrag  på  en  tiendedel  af  et  men- 
neskes indkomst  til  Kirken.  Ordet  tiende  betyder  »en  tien- 
dedel«. Denne  lov  blev  åbenbaret  i  gamle  dage,  og  de  gamle 
profeter  adlød  den  og  belærte  folk  om  den.  Den  samme  lov 
er  blevet  gengivet  til  jorden  i  disse  de  sidste  dage,  for  at 
medlemmerne  af  Kristi  Kirke  skal  overholde  den.  Som 
eksempel  på  dens  overholdelse  i  gamle  dage  kan  nævnes, 
at  Abraham  betalte  tiende  til  Melkisedek,  der  var  en  stor 
højpræst,  som  det  berettes  i  1.  Mosebog  14:18 — 20.  Vi  bør 
altid  huske,  at  »Herrens  er  jorden  og  dens  fylde,  jorderig 
og  de,  som  bor  derpå.«  (Salm.  24:/).  Dette  skriftsted  hen- 
leder vor  opmærksomhed  på,  at  når  vi  betaler  Herren  en 
tiendedel  tilbage,  betaler  vi  kun  en  del  af  det,  som  allerede 
tilhører  Ham,  og  at  de  halvfems  procent,  som  vi  beholder, 
også  er  Herrens  ejendom. 

Biskoppen  er  gennem  åbenbaring  bestemt  til  at  modtage 
folkets  tiende,  og  hvert  medlem  af  Kirken  har  en  højtidelig 
forpligtelse  til  at  betale  sin  ærlige  tiende.  Som  I  ved,  var 
det  i  Kirkens  første  dage  almindelig  skik  at  betale  tiende 
i  naturalier  eller  i  de  varer,  som  hver  familie  selv  frem- 
bragte, som  f.  eks.  kartofler,  kvæg,  etc.  Præsident  David 
O.  McKay  giver  os  et  godt  eksempel  på  at  betale  en  ærlig 
tiende: 

»Jeg  takker  min  jordiske  fader  for  den  lektie  han  gav 
to  drenge  på  en  mark  på  et  tidspunkt  da  tiende  blev  betalt 
i  naturalier.  Vi  var  kørt  ud  til  en  del  af  engen,  hvor  vi 
havde  høstet  det  niende  læs  hø.  Høet  på  denne  side  af  mar- 
ken var  ikke  særlig  godt.  Da  vi  begyndte  at  læsse  høet, 
råbte  Far:  'Nej,  drenge,  kør  over  til  den  højere  liggende 
jord.'  Det  bedste  hø  vi  havde  var  på  dette  sted. 

En  af  drengene  svarede  tilbage:  'Nej,  lad  os  taget  høet 
som  det  kommer.'  'Nej,  David,  dette  læs  er  det  tiende  læs, 
og  det  bedste  er  ikke  for  godt  til  Gud.'«  (Fra  Pathways  to 
Happiness  af  David  O.  McKay,  p.  333). 

Da  Israels  børn  manglede  føde,  medens  de  var  ude  i 
ørkenen,  sendte  Herren  manna  fra  himlen  til  at  oprethol- 
de deres  liv.  Da  det  samme  folk  flygtede  fra  Faraos  hær 
i  et  forsøg  på  at  undslippe  fra  fangenskabet  i  Ægypten, 
skilte  Han  det  Røde  Hav  for  at  de  kunne  komme  over. 
Da  græshoppesværmene  var  ved  fuldstændigt  at  fortære 
de  helliges  høst  i  Salt  Lake  Dalen,  sendte  Herren  måger 
til  hjælp.  Vor  Himmelske  Fader  er  almægtig,  og  han  be- 
høver ikke  vort  guld  og  sølv.  Gud  er  ikke  afhængig  af 
mennesket.  Han  har  magt  til,  om  nødvendigt,  at  lade  det 
regne  med  penge  fra  himlen. 

Tiendeloven  er  givet,  for  at  den  skal  være  en  velsignelse 
for  folket.  Den  skal  hjælpe  Kirkens  medlemmer  til  at  over- 
vinde egenkærlighed,  lære  lydighed,  og  er  en  praktisk  me- 
tode til  at  oprette  Guds  rige  på  jorden.  Gennem  vore 
frivillige  bidrag  bliver  vi  mere  hensynsfulde  med  hensyn 
til  andres  velfærd,  og  vi  prøver  vor  loyalitet  overfor  Kir- 
ken. Tiendeprincippet  er  i  sandhed  en  målestok  for  vor 
trofasthed.  Intet  menneske  kan  vedblive  at  være  sand  mod 


Gud,  hvis  han  undlader  at  betale  en  ærlig  tiende.  Det  kræ- 
ver tro  frivilligt  at  give  af  de  goder,  som  vi  er  tilbøjelige 
til  som  dødelige  væsener  at  værdsætte  så  højt. 

Sommetider  hører  man  folk  komme  med  nedsættende 
bemærkninger  om  anvendelsen  af  tiendefondene,  under- 
forstået spild  eller  misbrug  af  pengene.  Erfaringen  har 
lært,  at  de,  som  beklager  sig  over  brugen  af  tiendepengene 
er  dem,  der  ikke  yder  noget.  Hvis  et  menneske  i  forret- 
ningsverdenen ikke  er  aktionær  i  et  bestemt  selskab,  har 
han  ingen  ret  til  at  stemme  eller  bestemme  angående  dets 
drift  eller  dets  politik.  Kirkens  penge  opbevares  lige  så 
sikkert  som  i  en  bank  eller  nogen  anden  ansvarlig  pen- 
geinstitution. Kirkens  bøger  sendes  regelmæssigt  til  revi- 
sion til  sikring  af,  at  de  rette  regler  for  bogføring  og  regn- 
skab følges. 

Tiendepengene  fordeles  til  imødegåelse  af  Kirkens  be- 
hov under  inspiration  af  Kirkens  profeter  og  præsident. 
Enhver  kirkebygning  som  opføres  bliver  delvis  financieret 
gennem  tiendepengene.  Disse  penge  bliver  endvidere  brugt 
til  at  fremme  missionærarbejdet  og  til  at  understøtte  Kir- 
kens skoler,  templer,  hospitaler  og  seminarier,  og  til  at 
hjælpe  de  trængende. 

Ethvert  medlem  af  Kirken  har  ret  og  pligt  til  at  mødes 
med  biskoppen  en  gang  årligt  og  kontrollere  sit  tiende- 
regnskab. Dette  giver  ham  lejlighed  til  at  udtale,  om  han 
er  fuld  tiendebetaler  eller  ej.  Herren  har  forkyndt,  at  vi 
opnår  velsignelser  i  livet  ved  lydighed  mod  forskellige 
love.  Til  dem,  som  er  trofaste  og  ærlige  ved  betalingen 
af  deres  tiende,  har  Herren  forjættet  velsignelser: 

»Skal  et  menneske  bedrage  Gud?  I  bedrager  mig  jo!  Og 
I  spørger:  'Hvorved  har  vi  bedraget  dig?'  Med  tienden  og 
offerydelsen! 

I  trues  med  forbandelse  og  bedrager  dog  mig,  ja,  alt 
folket  gør  det! 

Bring  hele  tienden  til  forrådshuset,  så  der  kan  være  mad 
i  mit  hus;  sæt  mig  på  prøve  dermed,  siger  hærskarers 
Herre,  om  jeg  da  ikke  åbner  eder  himmelens  sluser  og 
udøser  velsignelse  over  eder  i  overmål.«   (Mal.  3:8 — 10). 

I  en  åbenbaring  til  Profeten  Joseph  Smith  i  Kirtland, 
Ohio,  den  11.  september  1831,  sagde  Herren: 

»Se,  nu  hedder  det  »i  dag«  (indtil  Menneskesønnen 
kommer),  og  sandelig  er  dette  en  offerdag  og  en  dag,  på 
hvilken  mit  folk  skal  betale  tiende;  thi  den,  som  har 
betalt  tiende,  skal  ikke  opbrændes,  når  han  kommer.« 
(L.  &  P.  64:23). 

Det  foreslås,  at  alle  læser  og  studerer  afsnit  119  i  Lære 
og  Pagter  for  at  få  yderligere  oplysninger  om  emnet  tien- 
de. Tiende  er  også  et  middel,  som  Herren  har  til  at  prøve 
Kirkens  medlemmers  trofasthed.  Præsident  Joseph  F.  Smith 
fremkommer  med  følgende  bemærkninger: 

»Tiendeloven  er  en  prøve,  hvormed  folket  som  enkelt- 
personer skal  prøves.  Enhver,  som  undlader  at  overholde 
dette   princip,   skal  være  kendt   som   et   menneske,   der   er 

ligegyldig  overfor  Zions  velfærd,  som  forsømmer  sin  pligt 
som  medlem  af  Kirken  og  som  ikke  gør  noget  for  Guds 
riges  timelige  fremgang.  Han  yder  heller  ikke  noget  til 
spredningen  af  evangeliet  til  jordens  nationer,  og  han 
forsømmer  at  gøre  det,  som  kunne  berettige  ham  til  at 
modtage  evangeliets  velsignelser  og  ordinancer.«  (Gospel 
Doctrine,  Joseph  F.  Smith,  p.  226). 


Det  er  ligegyldigt  om  vi  har  megen  rigdom  eller  vor 
formue  er  ringe  —  tiende  bør  betales  således  som  eksemp- 
let med  enkens  skærv  viser  det.   [Mark.  12:42 — 44). 

(Fra  Improvement  Era,  marts  1962) 

Løsning  af  uoverensstemmelser 


Vi  fortsætter  artiklerne  om  løsning  af  uoverensstemmel- 
ser: 

Slægtskabsgrad 

I.    Unøjagtigt  arbejde  ved  bestemmelsen  af  slægtskabsgra- 
den  var   almindeligt.   Benævnelsen    »cousin«    (»fætter« 
eller  »kusine«)  kan  ofte  findes  i  betydningen  en  slægt- 
ning, hvor  den  virkelige  slægtskabsgrad  var  fjern  eller 
uklar.  Mange  sådanne  fejl  kommer  frem,  når  flere  op- 
tegnelser studeres  og  man  finder  ud  af,  at  hele  genera- 
tioner er  blevet  udeladt  ved  udarbejdelsen  af  sådanne 
slægtskabsbånd. 
II.    Bedrag  fra  hjemmelsmandens  side  kan  ofte  findes  ved 
problemer  om   slægtskabsgrad.   Dette   gælder   ofte   om 
optegnelser,  der  drejer  sig  om  børn  født  udenfor  æg- 
teskab. I  sådanne  optegnelser,  hvor  der  spørges  efter 
faderens  navn,  er  det  ikke  ualmindeligt,  at  den  ugifte 
moder  opgiver  et  fiktivt  navn  på  den  pågældende  fa- 
der. Sådanne  tilfælde  kan  skabe  meget  besvær  for  un- 
dersøgeren, men  hvis  han  er  opmærksom  på  at  sådan- 
ne ting  kan  ske  og  virkelig  sker,  vil  han  være  vågen 
overfor  sådanne  muligheder.  I  vielsesprotokoller,  hvor 
der  spørges   efter  navnet  på  brudens  fader   og  brud- 
gommens  fader,   er   det   ikke   helt   ukendt,   at   bruden 
eller  brudgommen,  hvis  de  er  født  udenfor  ægteskab, 
opgiver  navnet  på  en  ikke  eksisterende  fader  . 
Der  er  mange  andre  grunde  til,  at  der  findes  uoverens- 
stemmelser i  genealogiske  optegnelser,  og  de  kan  kun  lø- 
ses efterhånden  som  man  finder  dem  og  forstår  dem.  Det 
første  skridt  til  at  fjerne  og  løse  uoverensstemmelser  er  at 
være  klar  over,  at  fejl  kan  opstå  og  virkelig  opstår.  Det 
er   nødvendigt    at   have   kendskab    til    hvordan   man    skal 
vurdere   kilderne,    optegnelserne    og   beviserne.    En    sådan 
vurdering  vil  være  bestemmende  for,  hvor  meget  trovær- 
dighed der  normalt  kan  lægges  i  hvert  enkelt  sandsynlig- 
hedsbevis.  Den  vane  at  rådføre  sig  med  alle  tilgængelige 
kilder  og  samle  så  meget  bevismateriale,  som  det  er  mu- 
ligt at  skaffe,  bør  dyrkes,  således  at  en  grundig  analyse 
af   alt   tilgængeligt   materiale   kan   udføres.    Man   må   ikke 


tro,  at  førstehåndskilder  er  ufejlbarlige  eller  at  originale 
optegnelser  aldrig  vil  indeholde  fejl.  En  stor  del  afhæn- 
ger af  KOMPETENCEN  hos  hjemmelsmanden  og  den  der 
har  nedskrevet  oplysningerne.  Denne  vigtige  faktor  ved 
vurderingen  af  genealogisk  bevismateriale  bør  man  meget 
nøje  overveje,  ligesom  også  de  omstændigheder,  under 
hvilke  de  nedskrevne  oplysninger  blev  givet.  En  yderst 
værdifuld  kilde  er  dødsannoncer  og  nekrologer,  og  dog 
er  der  opdaget  mange  uoverensstemmelser  i  sådanne  opteg- 
nelser, højst  sandsynligt  fordi  hjemmelsmanden  har  været 
under  følelsesmæssigt  pres,  da  disse  data  blev  opgivet. 
Det  er  rigtigt,  at  det  ikke  er  muligt  at  gå  »bag  scenen«  og 
betragte  den  måde,  hvorpå  de  oplysninger,  der  er  nedskre- 
vet i  genealogiske  optegnelser,  blev  givet  og  af  hvem,  men 
det  er  muligt  at  anvende  det  foreslåede  program  for  vur- 
dering, hvad  der  vil  give  indsigt  i  den  genealogiske  værdi 
af  bevismateriale. 

Det  indprentes  atter,  at  før  uoverensstemmelser  kan  vise 
sig,  må  der  være  mindst  to  modstridende  sandsynligheds- 
beviser.  Det  er  ikke  særlig  vanskeligt  at  bedømme,  hvil- 
ken af  to  eller  tre  optegnelser  af  tilsyneladende  modstri- 
dende værdi  der  er  den  mest  acceptable;  problemet  bliver 
vanskeligere  jo  flere  optegnelser  det  drejer  sig  om  og  hvor 
uoverensstemmelserne  er  utallige. 
Eksempel: 

Følgende  tre  optegnelser  drejer  sig  alle  om  Agnes  Fread- 
man: 

1.  I  en  folketællingsliste  er  hun  opført  som  48  år  og 
født  i  Sheffield,  Yorkshire,  England. 

2.  En  familiebibel,  som  hendes  fader  har  efterladt  sig, 
viser  hendes  fødested  som  værende  Norton,  Derby- 
shire,   England. 

3.  En  fødselsattest,  hvor  hjemmelsmanden  er  hendes 
moder,  og  hvor  oplysningen  blev  givet  fire  dage  efter 
fødslen,  anfører  at  hun  var  født  i  Norton,  Derby- 
shire,  England. 

Betragt  hver  af  disse  tre  optegnelser.  Hvilken  er  sand- 
synligvis  mest  korrekt,   og   hvilken   ville   blive   anerkendt, 

hvis  man  ikke  havde  andre  oplysninger  om  hendes  fødsel? 

Folketællingsliste:  En  førstehåndskilde,  men  stedet  for 
fødselen  og  oplysningen  herom  er  andenhåndsop- 
lysning,  da  det  er  en  optegnelse  om  en  begivenhed, 
der  fandt  sted  for  48  år  siden,  og  derved  gjorde 
det  muligt,  at  der  er  opstået  fejl  på  grund  af  svig- 
tende hukommelse. 

Familiebibelen:  Kilden  er  ukendt,  da  det  ikke  kan  ses 
af  det  indførte,  hvornår  optegnelsen  fandt  sted  i 
forhold  til  fødselsdatoen.  På  grund  af  denne  uvis- 
hed må  den  anses  for  en  andenhåndskilde,  selv  om 
faderen,  som  kan  anses  for  øjenvidne  til  fødselen, 
var  hjemmelsmanden.  Det  kan  være  en  original 
optegnelse.  Giver  direkte  sandsynlighedsbevis  for 
fødestedet. 

Fødselsattest:  En  førstehåndskilde  til  fødestedet,  da  den 
er  opgivet  af  et  øjenvidne  til  fødselen,  moderen,  og 


optegnet  kun  kort  tid,  fire  dage,  efter  den  virkelige 
begivenhed.  En  officiel  kopi  af  en  original  opteg- 
nelse, der  giver  direkte  bevis  for  fødestedet. 
Vurderingen  gør  det  øjensynligt,  at  af  de  tre  optegnel- 
ser er  den  tredie,  fødselsattesten,  sandsynligvis  den  kor- 
rekte, da  der  er  mindre  mulighed  for  fejl  i  den  end  i  de 
andre  to.  Den  giver  førstehånds  kildemateriale,  den  er  en 
officiel  kopi  af  en  original  optegnelse,  og  den  giver  direkte 
bevis  på  fødestedet.  De  andre  to  er  dog  også  originale,  og 
begge  giver  direkte  sandsynlighedsbevis  for  hvor  fødeste- 
det er.  Forskellen  mellem  dem  er  formen  for  kilden  —  den 
faktor  at  være  nedskrevet  tæt  på  den  omtalte  begivenhed 
og  være  givet  af  et  øjenvidne  til  begivenheden  stempler  den 
højst  sandsynligt  til  at  være  korrekt,  og  den  som  kan  ac- 
cepteres i  mangel  af  flere  sandsynlighedsbeviser. 

(Fra  Genealogical  Research  Standards  af  Derek  Harland) 


Tålmodighed 
og  ni  ra  i* . . . 


Vore  følelser  og  reaktioner  skifter  meget  til  forskellige 
tider.  Nogle  timer,  nogle  dage  kan  det  fysiske  eller  men- 
tale humør  få  endog  alvorlige  problemer  til  at  synes 
temmelig  løselige,  medens  nogle  dage,  nogle  nætter  kan 
få  selv  mindre  problemer  til  at  synes  mere  alvorlige.  Der 
ligger  meget  i  sindet,  meget  i  ånden,  meget  i  øjeblikkets 
uhåndgribelige,  udefinerlige  humør.  Sommetider  irriterer 
irritationer  mere,  og  til  andre  tider  synes  vi  at  have  en 
let  modgift  mod  irritation.  Sommetider  holder  vi  vort  tem- 
perament og  vor  tunge  i  ave,  og  sommetider  slipper  vi 
dem  løs  i  en  tilsyneladende  ens  situation.  Noget,  der  er 
sagt  på  ét  tidspunkt,  vil  kunne  passere  med  godt  humør, 
medens  det  på  et  andet  tidspunkt  vil  skabe  fornærmelse. 
Den  samme  kommentar,  der  på  ét  tidspunkt  vil  skabe 
latter,  vil  på  et  andet  tidspunkt  vende  sig  til  tårer.  Sådan 
er  foranderlighederne.  Og  det  er  ikke  blot  ord,  som  skaber 
forskellen.  Det  er  hvem  der  siger  dem,  og  hvorledes,  og 
hvornår  og  hvad  vi  føler.  Og  under  sorg  er  problemer  til- 
bøjelige til  at  synes  endnu  større  end  de  er,  og  folk  er 
tilbøjelige  til  at  miste  oversigten  —  hvad  der  altsammen 
peger  på  vigtigheden  af  tålmodighed,  af  forståelse,  af  selv- 
kontrol, af  følsomhed  overfor  andres  følelser,  følsomhed 


overfor  situationer.  En  nuance  af  dette  emne  giver  et  vink 
om,  at  vi  ikke  bør  straffe  andre  for  det,  der  i  virkeligheden 
ligger  inde  i  os  selv.  Når  et  barn  gør  en  eller  anden  harm- 
løs, men  irriterende  ting,  vil  vi  måske,  hvis  vi  selv  er  trætte 
og  overkørte,  slippe  hårde  eller  bidende  ord  løs  eller  re- 
pressalier, der  går  langt  ud  over  hvad  der  er  rimeligt. 
Tiden,  humøret  kan  måske  diktere  hvad  man  gør,  bort  fra 
enhver  forestilling  om  det  rigtige  eller  forkerte  i  det,  som 
ophidsede  os.  Og  på  den  måde  lider  børn  sommetider  for 
vor  utålmodighed,  for  vore  beklagelser.  Dette  giver  alt- 
sammen et  vink  om,  at  vi  bør  vise  tilbageholdenhed,  kon- 
trol* overvejelse  under  alle  forhold,  og  møde  problemer 
med  tålmodighed  —  for  vi  har  allesammen  problemer.  Og 
at  slå  et  barn  i  vrede,  eller  hvad  det  ellers  er,  må  være  et 
tegn  på  umodenhed.  »Intet  menneske  er  fri«,  sagde  den 
græske  stoiker  Epiktet,  »som  ikke  kan  styre  sig  selv.«  Og 
intet  menneske  er  modent,  kunne  han  have  tilføjet,  som 
straffer  andre  for  sin  egen  utålmodighed.  Og  med  hensyn 
til  børn:  Vi  bør  irettesætte  dem  mindre  for  hvad  vi  føler, 
men  holde  dem  mere  ansvarlige  for  deres  egne  fejl  og 
mindre  ansvarlige  for  vore. 

(Fra  Tempelpladsen,  13.  marts  1966). 

PLATTER    (bornholmsk  keramik)    med  Salt  Lake  Templet    ....  kr.  3,00 

Mapper  til  genealogiske  skemaer kr.  10,00 


Ovenstående  bøger  og  andet  materiale  kan  bestilles  på  missionskontoret  ved  indsen- 
delse af  beløbet  på  postgirokonto  333.38,  CHURCH  OF  JESUS  CHRIST  OF  LATTER- 
DAY  SAINTS,  Dalgas  Boulevard  164,  København  F. 

Der  må  regnes  med  mindst  en  uges  leveringstid,  idet  det  tager  3-4  dage  at  få  pengene 
pr.  giro. 

Husk  altid  på  talonen  at  anføre,  hvad  De  ønsker,  også  selv  om  De  har  sendt  brev  med 
bestilling  i  forvejen. 

Fødselsdage: 

Vi  siger  i  denne  måned  til  lykke  til 
følgende  søskende: 
Esbjerg: 

Jens  Christian  Madsen,  80  år  den  1. 
august. 
Aarhus: 

Jenny  Kristence  Andersen,  70  år  den 
8.  august. 

William  Andersen,  70  år  den  27.  au- 
gust. 


Aalborg: 

Marim  Cecilie  Marie  Larsen  Nielsen, 
65  år  den  10.  august. 
Amager  Gren: 

Irma    Petersen,    Allingvej    96,    70    år 
den  11.  august. 
Kobenhavn  Sondre  Gren: 

Emmy    Rud,    Tranehavegård    33,    80 
år  den  13.  august. 
Nykøbing  F.: 

Mads  Peder  Madsen,   80   år   den   13. 
august.  \ 

Kobenhavn  Centrum  Gren: 

Karla   Andersen,    Nansensgade    1,   65 
år  den  15.  august. 


Horsens: 

Anders    Nielsen    Munkholm,     70    år 
den  17.  august. 
Odense: 

Mariane   Sofie    Damsted,    75    år    den 
20.  august. 


Velsignelser: 

Kobenhavn  Søndre  Gren:  5.  juni: 

Poul  Reiner  Hansens  og  Bente  Ol- 
sen Hansens  to  børn,  Per  Hansen  og 
Mette  Reiner  Hansen,  velsignet  af  hen- 
holdsvis ældste  Gert  Sommer  Jensen 
og  ældste  Lee  Mortensen. 


Dåb: 

Slagelse:   21 .  maj: 

Susanne   Marie  Thomsen 

København   Søndre  Gren:   4.  juni: 

Olga   Elisabeth   Mortensen 

Silkeborg:   1 1 .  juni: 

Bjarne   Pedersen 

Odense:   2.  juni: 

Jørgen   Johannes   Larsen 

Carsten   John   Larsen 

Esbjerg:   7.  juni: 

Kristen    Hill    Pedersen 

Jan   Rohde   Pedersen 

Aarhus:    1 1 .  juni: 

Mathilde   Eriksen 


Døbt   af: 

Broder  Erik   Høgdahl   Thomsen 

Ældste   Byron    P.  Halling 

Broder  Vagn   O.  Darre 

Ældste  John   Earl    Lowe 
Ældste  John   Earl    Lowe 

Broder  Arne   Pedersen 
Broder  Arne   Pedersen 

Ældste   Marlin   Andrew   Hill 


Håndspålæggelse  ved: 

Broder   Børge  Grand   Hansen 

Ældste   Byron    P.  Halling 

Broder  Vagn   O.  Darre 

Broder   Børge   Høvsgaard 
Broder   Børge   Høvsgaard 

Broder   Karl    Blohm 

Broder  Jens   Christian   Laurids  Lundbæk 

Ældste   Richard   Carlquist 


Ordinationer: 

Til: 

Aarhus:   22.  maj: 

Leo  Fugl 

Diakon 

5.  juni: 

Niels   Holm   Bendtsen 

Diakon 

Slagelse:   22.  maj: 

Hans  Thorhauge 

Ældste 

København   Nordre  Gren:   22.  maj: 

Erik   Toft 

Ældste 

Preben   Johannessen 

Ældste 

København   Centrum   Gren:   22.  maj: 

Ole  Hansen 

Ældste 

Ordineret:   af: 

Broder  Orla   Rode   Nielsen 

Broder  Christian    Holm    Bendtsen 

Missionspræsident   R.  Earl   Sorenson 

Missionspræsident   R.  Earl   Sorenson 
Broder  Tom   Asmussen 

Broder  Tom   Asmussen 


Missionærankomster: 

Med  fly  via  New  York  er  følgende  missionærer  ankom- 
met til  den  danske  mission: 

15.  juni: 

Linda  Coburn  fra  Laie,  Hawaii,  beskikket  til  at  arbejde 
i  Silkeborg. 

Thomas  Gronbeck  Harlow  fra  Cleveland,  Ohio,  beskik- 
ket til  at  arbejde  i  Herning. 

21.  juni: 

Norman  Koch  Andersen  fra  Salt  Lake  City,  Utah,  be- 
skikket til  at  arbejde  i  Hillerød. 


Missionærforflyttelser:  Fra: 

17.  juni: 

Karen    Brown  Randers 

Elsa   Andersson  Silkeborg 

Barbara   Christensen  Silkeborg 

Kirsten   Nielsen  Aarhus 

Kathlene   Beverly  Randers 

24.  juni 

Lynn   Erickson  Fredericia 

Kent  Sorensen  Herning 


Til: 

Silkeborg 

Aarhus 

Randers 

Randers 

Missionskontoret 

Herlev 
Fredericia 


▲ 


Thomas  G.  Harlow 


Linda  Coburn 


Norman  Koch   Andersen 

/fer*  til  bulter 


Vil  De  gerne  have  orden  i  dem? 

Så  er  løsningen  her! 


Mappe  til  genealogiske  skemaer 

blå,  med  billede  af  templet  i  Schweiz  og  dansk  tekst  i 
guldtryk.  Indstillelig  til  få  eller  mange  skemaer. 

Pris:  kr.  10,00. 

Kan  bestilles  ved  indsendelse  af  beløbet  til  postgirokonto  333  38, 
Church  of  Jesus  Christ  of  Latter-day  Saints,  Dalgas  Boulevard  164, 
København  F.  Husk  på  talonen  at  skrive  hvad  der  ønskes. 

Biler,  så  er  det  her  det  foregår.  Specialitet  er  stadig  fol- 
kevogne, men  andre  mærker  haves  også. 

Venlig  hilsen 
Mogens  -  HE  3280 


10%  rabat  på  alle  lædervarer 
til  kirkens  medlemmer 

Kufferter  -  visit-  og  rejsetasker  -  punge  -  tegnebøger 
skolemapper  -  dokumentmapper  m.   m. 

LÆDERVAREFORRETNINGEN       LE      SAC 

v    Ruth  Hansen 

GI.  Kongevej  163   -  VE.  6397 


H.  P.  BALTZER 

Begravelsesforretning 

(Vanløse  Ligkistemagasin) 

Begravelser  ordnes  overalt  -  egen   rustvogn 

Jyllingevej  8  -  København  -  (01)7175  01 


c^c^im. 


Billetter  til  originalpriser:  TOG,  FLY,  SKIB,  hotel- 
reservationer, forsikringer,  valuta  m.  m.  Individuelle 
rejser,  selskabsrejser. 

Jj®GEN§ENS 

JERNBANEGADE  7  -  KØBENHAVN  V. 
TLF.  (01)  15  95  80 

Ryesgade  20  -  Århus  C.  -  TIf.  (061)  2  99  66 


